Menerima Permintaan Ramai, Filem Kukira Kau Rumah Sah Bakal Ditayangkan Di Malaysia

‘Hype’ filem dari Indonesia, Kukira Kau Rumah menjadi bualan ramai apabila dapat dilihat pengguna TikTok Malaysia memuat naik video mahu filem tersebut ditayangkan di Malaysia.

Lantaran itu, ramai netizen meminta pawagam di Malaysia untuk membawa masuk filem itu. Akhirnya, anda boleh menonton filem Kukira Kau Rumah apabila TGV Cinemas dan GSC Cinemas mengumumkan filem itu akan ditayangkan di pawagam mereka.

Minmin dah setel kautim! 😎#TontondiTGV #KukiraKauRumah bermula 24 Februari 2022. 😘❤ pic.twitter.com/834rbH42Io

— TGV Cinemas | #TontondiTGV 🇲🇾 (@TGVCinemas) February 7, 2022

Sediakan tisu siap2. #KukiraKauRumah, di pawagam GSC 24 Februari ini! pic.twitter.com/HYsL9SILTc

Untuk pengetahuan anda, filem Kukira Kau Rumah ini akan ditayangkan di pawagam mulai 24 Februari 2022. Pengumuman tersebut mendapat perhatian netizen dan berasa teruja untuk menontonnya.

Bukan itu sahaja, rata -rata netizen sudah tidak sabar mahu membawa ‘rumah’ mereka menonton filem ini. Bahkan, ada juga netizen ingin membawa individu yang pernah dianggap ‘rumah’ tetapi bertindak menghancurkan hati mereka satu ketika dahulu.

WOOOOOOOOOO OKAYYYY BOOK TICKETS NOWWWW https://t.co/qo1mOPDKhO

Can't wait to cry alone!!! https://t.co/WwKVaHm5I8

— 🕊n i a a 🕊 (@niaa_a_m) February 7, 2022

istg i’ll cry like hell dalam wayang nanti cs i can 100% relate with this movie https://t.co/XKEQn3e5JS

— mAtcHaa (@sadbittynsa) February 7, 2022

oke nak gi tengok sesorang at least kalau nangis takdela malu sangat https://t.co/JiZlvRCEm6

— aida ✧🧣 (@aidanasha_) February 7, 2022

Tidak hanya itu, rata-rata netizen turut mengatakan dapat ‘relate’ dengan jalan cerita dalam filem tersebut. Bagi anda yang sudah lama mahu menonton filem ini, jangan terlepas peluang untuk menontonnya nanti.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Sifu Trading’ Kantoi Guna Jet Peribadi Mewah Milik Orang Lain Untuk Promosi Bisnes

Kerana Gayakan Tudung Warna Hijau, Gadis Ini Jadi Mangsa Gangguan Seksual Segelintir Pengguna TikTok

Dijual RM4.50 Sebotol, Kenapa Air Mineral Jenama Evian Mahal?


Menerjah Penthouse Cristiano Ronaldo di Kota New York Yang Berharga RM75 Juta

Cristiano Ronaldo menghangatkan lagi spekulasi perpindahan beliau dari Real Madrid ke kelab MLS pada tahun 2018 nanti, melalui pembelian kondominium berharga RM75 Juta (USD $18.5 Juta) di New York.

Hartanah jutaan dolar ini terletak di ‘Trump Tower’ yang dimiliki oleh tycoon dan calon presiden, Donald Trump, di Fifth Avenue di Big Apple.

Kondominium dengan keluasan 2,510 kaki persegi ini mempunyai pemandangan Central Park dan Sungai Hudson, serta beberapa mercu tanda seperti Chrysler Building, Freedom Tower, dan Empire State Building. Ia juga merupakan kejiranan paling berprestij di New York.

Kondominium ini dibeli dari mogul hartanah berbangsa Itali, Alessandro Proto, yang merupakan rakan kongsi Donald Trump.

Hartanah jenis ‘L-Line’ ini memiliki tiga bilik tidur, dua tab mandi marmar, dapur gourmet, dan dihiasi dengan gaya ‘maksimalis’ oleh Juan Pablo Molyneux.

Tawaran penjualan hartanah di lokasi eksklusif ini amat jarang berlaku, menjadikannya ia sangat berharga. Dindingnya dihiasi dengan dinding batu kapur faux manakala lantai pula dihiasi oleh parket de Versailles abad ke-18.

Hiasan terpilih, lokasi premium, dan pemandangan kelas pertama dari tempat tinggi di udara – jadi tidak hairanlah harga penthouse ini mencecah RM75 juta!

BACA: Inilah Rasanya Mendiami Penthouse Berharga USD$95 Juta, 1,396 Kaki Di Atas Udara Kota New York

BACA Lagi: Seorang Billionair Membina Bangunan 27 Tingkat Sebagai Kediaman Untuk Keluarganya. Kegilaan Yang Dahsyat!

LIKE dan FOLLOW Vocket di Facebook serta Instagram


Meneroka Peluang Baru Hartanah Melalui Crowd Funding

Syarikat dan platform crowdfunding hartanah Australia yang tersenarai di bursa saham, CoAssets akan menganjurkan Expo for Property Investing & Crowdfunding (Epic) yang julung kali diadakan pada 24 dan 25 Oktober di Hotel JW Marriott Hotel di Kuala Lumpur.

“Konsep crowdfunding hartanah adalah hampir sama dengan Kickstarter,” Ketua Pegawai Eksekutif CoAssets Getty Goh berkata.

“Ia akan membawa sekumpulan orang daripada latar belakang berbeza, melalui internet, untuk membiayai satu projek yang sama. Walau bagaimanapun, tidak seperti Kickstarter, projek-projek dalam laman web crowdfunding hartanah adalah untuk membiayai projek hartanah, dan pembiaya akan mendapat pulangan kewangan.”

Pada masa ini, CoAssets tidak mempunyai lesen untuk beroperasi di Malaysia tetapi sedang dalam proses permohonan. Sekarang, mereka sedang merangka strategi untuk meningkatkan kesedaran orang ramai tentang crowdfunding hartanah.

Antara penceramah lain yang akan bercakap dalam sidang Epic adalah usahawan Bryan Chung daripada PropellarCrowdPlus, sebuah laman web crowdfunding Malaysia, dan Elizabeth Siew, seorang peguam dari Iqbal, Hakim, Sia & Voo. Juga, akan berucap pada majlis itu ialah Au Foong Yee, Pengarah Urusan The Edge Communications, yang akan bercakap mengenai “Kuasa data dan penyelidikan dalam membuat keputusan pelaburan”.

“Ini adalah inovasi internet yang boleh memberi manfaat kepada kedua-dua pelabur dan pemaju,” kata Goh.

Ditanya mengenai sama ada crowdfunding hartanah memberi hasil terbaik dalam pasaran yang perlahan atau yang pesat membangun, Goh berkata, “Crowdfunding hartanah adalah satu perniagaan yang evergreen kerana pemaju sentiasa perlukan dana untuk membiayai projek. Secara khusus, segmen sasaran kami adalah pemaju yang sedang menghadapi ‘jurang pembiayaan’.”

Bank Dunia mendapati, perniagaan sukar untuk mendapatkan pembiayaan bagi projek-projek bernilai di antara S$1 juta (RM3.06 juta) sehingga S$5 juta (RM15.3 juta) kerana ia “terlalu kecil bagi bank untuk menjadikannya transaksi bisnes yang berbaloi,” kata Goh.

Berbanding dengan amanah pelaburan hartanah, crowdfunding hartanah membantu pemaju dalam jurang pembiayaan, kata Goh, sedangkan REIT adalah entiti yang disenaraikan di bursa yang memiliki dan mengendalikan harta yang menghasilkan pendapatan.

“Walaupun pelabur boleh melabur dalam crowdfunding dan REIT, segmen pasaran dua instrumen ini adalah agak berbeza,” katanya. CoAssets mempunyai operasi di Singapura, Australia, China dan Indonesia.

BACA: Suami Isteri Ini Sanggup Kekal Memandu Kancil Demi Menambah Nilai Hartanah Mereka

BACA: Ini Adalah Crowd Funding Paling Fun Kami Pernah Tengok Sehingga Mencecah Puluhan Ribu USD!


Menerusi Bantuan Find My Device, PDRM Berjaya Memberkas Pencuri MacBook Dan iPad Dalam Tempoh Sejam

Kehilangan barangan berharga seperti MacBook dan iPad sememangnya mimpi ngeri buat para pemilik. Malah, berkemungkinan besar sangat sukar untuk didapatkan semula jika pencuri sudah beredar jauh dari kawasan anda.

Menerusi satu hantaran oleh pengguna Facebook yang bernama Arvin Tharan, beliau menceritakan kejadian kecurian barangan berharga miliknya di lokasi SS14 baru-baru ini. Apa yang menariknya, kesemua peranti Apple milik beliau berjaya didapatkan semula di samping berjaya memberkas suspek dalam tempoh sejam sahaja.

Kisahnya bermula apabila kereta beliau telah dipecah masuk dan sejumlah barangan berharga seperti iPad, MacBook Pro dan Apple Watch telah dicuri pada tarikh 18 Januari di lokasi SS14. Beliau yang menyedari perkara itu terus menjejak kesemua peranti miliknya menerusi aplikasi Find My Device.

Dalam tempoh sejam sahaja, pencuri tersebut berjaya dikesan berada di sekitar lokasi Sri Petaling. Selepas itu, beliau pun pergi balai polis berdekatan untuk membuat laporan polis dan meminta bantuan untuk pergi mendapatkan semula barangan miliknya yang mana pada ketika itu masih boleh dijejaki.

Dengan bantuan pihak Polis Diraja Malaysia (PDRM), beliau pergi ke sebuah kedai makan yang dikesan masih memaparkan peranti masih di sekitar kawasan itu. Beliau diarahkan untuk menyamar sebagai pelanggan dalam mengesan suspek di dalam premis kedai tersebut.

Kemudian, beliau menggunakan aplikasi Find My Device untuk misi jejakan dan mampu mengecam Apple Watch miliknya sedang dipakai oleh suspek itu. Tanpa berlengah lagi, beliau pun keluar dari premis kedai itu dan memanggil pihak polis untuk tindakan lanjut.

Pihak polis terus meluru ke arah suspek lalu memberkas seorang suspek yang disyaki mengambil barangan mangsa. Kesemua barangan berharga beliau dikatakan sudah berjaya didapatkan semula dan sangat berterima kasih kepada pihak polis kerana sangat membantu di dalam situasi genting itu.

Difahamkan suspek melakukan seorang diri dan mempunyai rekod jenayah lampau memecah masuk kereta sebanyak 16 kali. Suspek bakal berdepan hukuman penjara sehingga enam bulan lamanya jika didakwa bersalah.

Dalam pada itu, beliau juga menyatakan bahawa kebolehan menjejak kesemua peranti ini hanya berlaku sekiranya masih mempunyai bateri yang cukup. Hal ini kerana peranti Apple perlu hidup untuk memberikan lokasi semasa bagi tujuan penjejakan.

Sebagai peringatan, anda diingatkan untuk tidak meninggalkan barangan berharga di dalam kereta memandangkan ada sahaja penjenayah yang mahu mengambil peluang untuk memecah masuk. Selain itu, anda perlu aktifkan tetapan Find My Device pada akaun iCloud anda supaya boleh digunakan apabila berlaku kes sebegini.


Menetap Lebih 7 Tahun Di Seoul, Lelaki Ini Berkongsi 7 ‘Survival Tips’ Ke Korea Selatan

Nota Editor: 7 tips yang boleh dijadikan panduan jika anda travel ke Korea Selatan ini telah dikongsikan oleh Amirul Lurima. Beliau merupakan graduan lulusan Mechanical Engineering di Korea University, Seoul dan kemudiannya bekerja dengan Korean Airlines. Kini Amirul menetap di Korea Selatan dan menjadi tour guide sepenuh masa.

Sewaktu saya tiba di Korea pada awal tahun 2008, perasaan sangat teruja bila bertembung dengan orang Malaysia di Korea. Macam jumpa saudara sendiri. Jarang nak nampak orang Malaysia kat sini pada waktu tu.

Sekarang, setiap kali ke Itaewon atau Namdaemun, pasti akan selisih dengan ramai traveller Malaysia. Rasa seperti berada di Kuala Lumpur.

1. Tukar duit Korean Won sebelum ke Korea

Ramai traveller yang saya temui mencadangkan untuk menukar duit Ringgit ke Korean Won di Malaysia. Benar juga kata mereka, tidak semua money changer di Korea menerima Ringgit sebagai tukaran wang.

Nilai Ringgit yang rendah berbanding Korean Won antara faktor utama. Jika ada money changer yang sanggup terima, nilai tukaran itu pasti lebih mahal berbanding money changer di Malaysia.

Sebaiknya, tukar sebelum berlepas ke Korea, jadi tidak perlu pening kepala untuk mencari money changer dan boleh focus bercuti dan berbelanja.

2. Ketahuilah bahawa kos sara hidup di Korea Selatan agak tinggi.

Seoul antara bandar yang mempunyai cost of living yang tinggi di dunia. Walaupun kini mudah untuk mendapatkan tiket penerbangan ke Seoul dari Kuala Lumpur dengan harga yang murah, itu bukan bermakna kos percutian di sini semurah tiket penerbangan yang kita dapat.

Ramai juga traveller yang kami jumpa menganggap harga barang di sini lebih kurang sama dengan China. Kos belanja di sini boleh dikatakan berkali ganda mahal dari Malaysia kerana kadar mata wang kita yang semakin mengecil berbanding Korea.

Sebagai contoh, jika anda menaiki pengangkutan awam seperti subway atau bus, anda akan dikenakan bayaran sebanyak ₩1200 (RM 4.50) untuk sekali naik. ₩100 akan ditambah mengikut jarak tertentu yang anda lalui.

Selain itu, harga purata untuk satu hidangan makanan di restoran adalah ₩8000 (RM30). Itu belum termasuk hidangan sampingan seperti side dish dan minuman.

Oleh itu, membawa makanan dari Malaysia antara salah satu cara untuk menjimatkan kos makan semasa bercuti. Untuk barangan lain seperti pakaian, aksesori dan sebagainya, ia bergantung pada tempat dan kedai.

Jika anda tahu basic bahasa Korea, ini sangat membantu. Masyarakat Korea sangat bangga dengan bahasa mereka.

Mereka akan bercakap bahasa Korea dengan anda seperti mereka yakin yang anda memahami bahasa mereka. Tak ramai orang Korea yang cuba berbahasa Inggeris dengan traveller kecuali di tempat lawatan pelancong, Tourist Center atau lapangan terbang.

Oleh itu, jika anda tahu basic Korean, sudah cukup untuk anda survive di Korea.
Contoh basic Korean:

Annyeong-haseyo (안녕하세요) : Hello / Apa Khabar?
Olma-yeyo (얼마예요) : How much / Berapa ?
Odi-yeyo (어디예요) : Di mana?
Sigan (시간) : Masa
Cihacheol (지하철) : Subway / Keretapi bawah tanah
Wen-cheok (왼쪽) : Kiri
Oreun-cheok (오른쪽) : Kanan
Hana(하나) : Satu (1)
Tul(둘) : Dua (2)
Set(셋) : Tiga (3)
Net(넷) : Empat (4)
Tasot(다섯) : Lima (5)
Chon-won(천원) : 1000won
i-chon-won(이천원) : 2000won
sam-chon-won(삼천원) : 3000won
o-chon-won(오천원) : 5000won
Man-won(만원) : 10,000won

4. Pastikan penginapan di lokasi strategik

Ketika anda mencari tempat penginapan yang sesuai, pastikan lokasi hotel/guesthouse yang anda tempah terletak di kawasan yang sesuai. Ada beberapa daerah yang menjadi tumpuan pelancong yang mempunyai ciri-ciri dan kelebihan tersendiri.

Myeongdong : Kawasan ini merupakan pusat membeli belah yang menjadi tumpuan traveller. Oleh kerana terdapat pasar malam di sini, kawasan ini agak happening dan ‘hidup’ pada waktu malam.

Jika anda menginap di kawasan ini, anda tidak cuma menghabiskan masa anda di dalam bilik sahaja, anda boleh manfaatkan masa percutian dengan berjalan di sekitar pasar malam di Myeongdong.

Itaewon : Kawasan ini menjadi pilihan traveller muslim kerana terletaknya masjid dan banyak restoran halal.

Kemudahan mendapatkan makanan halal di sini antara sebab kenapa daerah Itaewon dijadikan tempat penginapan pilihan traveller. Walaupun di Itaewon terdapat banyak restoran halal terutamanya restoran Pakistan dan Turki, di sini juga terdapat banyak bar dan kelab malam.

Baca: 20 Makanan Sedap Dan Mesti Dicuba Jika Anda Ke Korea Selatan

Setiap malam terutama pada hujung minggu, Itaewon akan dibanjiri orang Korea dan pelancong asing yang datang untuk berhibur dan bersantai di bar. Kawasan ini mungkin tidak sesuai untuk anda yang bercuti dalam keluarga serta ada anak kecil.

Jongno : Kawasan ini terdapat banyak hotel dan guesthouse murah. Jongno merupakan kawasan yang tidak terlalu bising dan lebih tenang.

Lokasinya yang terletak berhampiran dengan tempat pelancongan seperti Insadong, Istana Gyeongbuk dan Cheonggyecheon Stream menjadikan daerah Jongno antara kawasan pilihan traveller untuk mencari tempat penginapan.

Terdapat lebih dari 10 line subway yang menghubungkan daerah-daerah utama di Seoul. Hanya dengan menaiki subway, anda boleh melawat banyak tempat pelancongan di Seoul dan sekitarnya.

Cuma perkara yang perlu anda tahu adalah memahami peta subway dan arah untuk dituju.

Mungkin mudah bagi anda untuk membaca peta subway. Untuk ke suatu tempat contoh ke Myeongdong dari Itaewon, anda perlu tahu di station mana perlu anda naik dan station untuk anda tukar line subway seterusnya di station mana perlu anda turun.

Kebanyakkan traveller sangat arif dengan teknik membaca map subway, tambah pula dengan bantuan apps yang lebih memudahkan anda memilih line mana perlu anda naik.

Tetapi, ramai juga yang telah sampai di station yang ingin dituju, tapi sesat di dalam station kerana ada sesetengah station yang mempunyai banyak pintu keluar atau exit.

Setiap exit akan menghala anda ke tempat yang berbeza. Subway station yang besar dan bertingkat dibawah tanah mungkin mengelirukan anda. Oleh itu, selain daripada tahu di station mana perlu anda turun, amatlah penting jika anda tahu exit mana yang perlu anda keluar.

6. Tempat membeli belah yang murah di Seoul

Bagi sesetengah traveller, tidak sah jika tidak membeli belah. Ada beberapa port shopping best yang boleh anda tuju. Jika anda shopping di sini, pasti berbaloi-baloi.

Myeongdong : Untuk traveller yang mencari barangan kosmetik, skin care dan barangan berjenama, ini tempat yang harus anda tuju.

Beratus butik kosmetik dan barangan berjenama terdapat di sini. Pasti anda rambang mata selepas melihat sign board ‘sale’ yang mereka pamerkan.

Baca: 7 Lokasi Pelik Tapi Menarik Di Korea Selatan Yang Jarang Dikunjungi Rakyat Malaysia

Namdaemun Market : Pasar ini adalah port shopping terbaik untuk membeli souvenir. Daripada keychain, t-shirt I love Korea hinggalah ke barangan kulit dijual di sini dengan harga yang berpatutan.

Gwanjang Market : Akak-akak yang meminati barangan fabric, Gwanjang Market pasti tempat yang paling anda sukai. Pasar ini merupakan kawasan pemborong kain terutamanya kain cotton dan Korean silk di Bandar Seoul. Harga disini juga tidak terlalu mahal dan berpatutan serta banyak pilihan.

7. Bawa business card hotel anda ke mana sahaja.

Bahasa antara masalah utama pelancong jika datang ke Korea. Nasib tidak selalunya baik. Anda mungkin akan tersesat dan tidak tahu cara untuk balik ke hotel.

Cara ini boleh membantu anda untuk pulang ke hotel dengan selamat. Di Seoul, anda tidak akan mempunyai masalah untuk mendapatkan teksi awam. Setiap teksi di Seoul akan dilengkapi system GPS.

Walaupun tidak semua teksi tahu bahasa Inggeris, dengan adanya business card tempat penginapan anda, pemandu teksi akan masukkan alamat di GPS dan mudah bagi mereka menghantar anda terus ke tempat penginapan anda.

Semua teksi di Korea menggunakan meter dan kebarangkalian untuk anda bertemu dengan pemandu teksi yang menipu adalah tipis.

Ada beberapa jenis teksi terdapat di Seoul. Teksi biasa berwarna oren dan silver. Kadar meter teksi ini bermula dari 3000 Won. Selain daripada 2 jenis teksi ini, ada juga teksi pelancong dan teksi executive bewarna hitam.

Kadar meter yang digunakan oleh teksi ini lebih mahal dari teksi biasa. Oleh itu, disarankan pelancong menggunakan teksi bewarna oren dan silver kerana kadar meter yang lebih murah.

Untuk lebih banyak gambar-gambar menarik di sekitar Korea Selatan anda boleh follow Instagram AmirulLurima. Amirul juga sering berkongsi tips dan berbagai info tentang Korea Selatan di website beliau LurimaTravel.com.

Baca lagi: 17 Lokasi Menarik Untuk Dikunjungi Di Pulau Jeju, Korea Selatan
LIKE dan FOLLOW Vocket di Facebook serta Instagram


Mengagumkan Tindakan Berani Seorang Wanita Yang Dilabel Sebagai Wanita Paling Hodoh Di Dunia Ini

Tindakan berani seorang wanita kelahiran Amerika Syarikat ini patut dijadikan contoh. Dia telah dibuli dan dilabel sebagai seorang wanita paling hodoh di dunia kerana sindrom yang dialaminya.

Wanita ini bernama Elizabeth Ann “Lizzie” Velasquez dilahirkan di Austin, Texas pada 13 Mac 1989 oleh pasangan Velasquez dalam keadaan pra-matang.

Dia mengalami kondisi yang sangat jarang berlaku. Badan Lizzie tidak boleh menyimpan dan memiliki lemak badan seperti orang normal dan beratnya hanya 29kg walaupun telah berusia 20-an.

Kondisi Lizzie yang mengalami Neonatal Progeroid Syndrome (NPS)
– tidak boleh menambah berat badan walaupun makan beribu kalori makanan
– makan setiap 20 minit dan jumlah kalori ialah 5000
– hanya memilik hampir 0 peratus lemak badan sahaja
– buta mata kanan dan penglihatan terhad di mata kiri
– lemah sistem imun badan dan mudah penat
– badan kurus kering dan kulit seperti orang tua

Kini, Lizzie yang memiliki ijazah dalam bidang komunikasi sedang mula melakukan inspirational tour untuk menyebarkan mesej kesedaran positif bagi menangani aktiviti pembulian. Ia adalah tindakan berani Lizzie ke atas pembulian yang berlaku pada dirinya sendiri. Dia tampil di depan orang ramai dengan penampilannya itu tanpa mempedulikan apa yang orang kata tentangnya.

Lizzie tidak pernah memberitahu kepada ibu bapanya bahawa dia pernah dibuli. Malah dia menjumpai videonya di Youtube dengan tajuk “The Most Ugly Woman In The World” (Wanita Paling Hodoh Di Dunia) ketika berusia 15 tahun dengan jumlah tontonan ketika itu hampir mencapai 5 juta penonton. Ketika itu dia berasa dirinya seperti ditumbuk-tumbuk berulang kali melalui skrin komputer itu. Dia turut terguris dengan komen-komen yang bersifat kejam ke atasnya.

Paling kejam apabila ada komen menyatakan mengapa dia tidak digugurkan oleh ibunya dan mengapa dia tidak ambil pistol dan tembak kepalanya.

Sesiapa yang melalui saat itu pasti menjadi murung dan menyembunyikan diri. Tetapi tidak bagi Lizzie. Dia berazam mahu menjadi jurucakap motivasi untuk membantu mangsa buli yang lain.

Dia mahu membina syarikat yang akan membantu kanak-kanak, remaja dan orang dewasa yang dibuli itu mencapai impian-impian mereka. Dia telah memulakan langkah itu dengan berani selepas tamat pengajian dan juga telah menghasilkan 2 buah buku.

Lizzie turut membantu memberi semangat kepada mereka yang mengalami sindrom sepertinya kerana Lizzie adalah orang yang hidup paling lama bagi golongan pesakit NPS ini. Kebanyakannya meninggal dunia ketika masih kecil. Lizzie turut membantu para doktor mengkaji tentangnya yang boleh selamat membesar hingga ke alam dewasa.

“I would never ever ever change my appearance even if I could. It has taken me so many years to accept who I am and like the person I see in the mirror so I wouldn’t change it just to ‘fit in’.”

Ikuti pelbagai kisah menarik di The Vocket.

Klik LIKE & SHARE The Vocket di Facebook.


Mengaku Bersalah Ambil Dadah, Zarina Anjoulie Didenda RM4,000

Sebelum ini, pihak polis telah menahan seorang selebriti wanita yang didakwa terlibat dalam penyalahgunaan dadah di sebuah rumah di Kampung Chalet, Nilai, Negeri sembilan. Hasil ujian saringan air kencing mendapati suspek positif dadah jenis methamphetamine.

Lantaran itu, pelakon Zarina Anjoulie dijatuhi hukuman denda sebanyak RM4,000 selepas mengaku bersalah atas pertuduhan memasukkan dadah ke dalam badan pada Jun tahun lalu.

Menurut laporan, Ketua Polis Daerah Nilai, Superintendan Mohd Fazley Ab Rahman, mengatakan bahawa Majistret Mohd Firdaus Saleh menjatuhkan hukuman tersebut setelah pelakon berusia 34 tahun itu membuat pengakuan bersalah pada Selasa lepas.

Untuk pengetahuan anda, pendengaran kes Zarina sepatutnya diadakan pada hari Rabu, tetapi peguam yang mewakilinya memohon untuk diadakan lebih awal. Selain membayar denda sebanyak RM4,000, Zarina juga diarah menjalani pengawasan polis selama dua tahun.

Kegagalan membayar denda tersebut akan menyebabkan Zarina dikenakan hukuman penjara selama empat bulan dan difahamkan Zarina telah membayar denda tersebut.

Pendakwaan dibuat mengikut Seksyen 15(1)(a) Akta Dadah Berbahaya 1952, yang membawa hukuman maksimum penjara dua tahun atau denda sehingga RM5,000 atau kedua-duanya.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Perlekeh Pelajar Daripada Golongan B40, Kenyataan Pensyarah IPTA Ini Undang Kemarahan Netizen

Tular Isu Pensyarah Perlekehkan Pelajar B40, Ini Kenyataan Rasmi Daripada UiTM

Pemandu Van Sekolah Didakwa Lakukan Gangguan Seksual Ditampar Bapa Murid, Ditahan Polis


Mengaku Bersalah Senda Agama Dalam Kelab Komedi, Mahkamah Denda Siti Nuramira RM8,000

Mahkamah Sesyen, hari ini, menjatuhkan hukuman denda RM8,000 terhadap Siti Nuramira Abdullah, wanita tular di media sosial kerana menanggalkan baju kurung dan tudungnya ketika membuat persembahan di sebuah kelab komedi.

Hakim, N Priscilla Hemamalini, membuat keputusan itu selepas Siti Nuramira, 27, menukar pengakuan kepada bersalah atas pertuduhan pilihan dan memerintahkan tertuduh dipenjara empat bulan jika gagal bayar denda berkenaan.

Mengikut pertuduhan pilihan, wanita berkenaan dengan sengaja berniat melukakan perasaan agama orang lain dengan menyebut bahawa dirinya seorang Muslim, menghafal 15 juzuk al-Quran dan kemudian bertindak membuka tudung serta menanggalkan baju kurung sewaktu persembahan atas pentas.

Kesalahan dilakukan di Restoran Crack House Comedy Club, Tingkat 1, 24 Lorong Rahim Kajai 14, Taman Tun Dr Ismail, Brickfields, 4 Jun 2022, mengikut Seksyen 298 Kanun Keseksaan (KK).

Seksyen itu memperuntukkan hukuman penjara maksimum setahun atau denda atau dengan kedua-duanya jika disabitkan kesalahan.

Siti Nuramira mengaku bersalah terhadap pertuduhan itu sebelum peguam belanya, R Sivaraj, merayu anak guam layak mendapat hukuman ringan berbentuk denda kerana menjimatkan masa mahkamah serta adalah kesalahan pertama.

Peguam itu berkata, Siti Nuramira baru berkahwin empat bulan lalu dan mahu kehidupan aman.

Terdahulu, pada 13 Julai 2022, Siti Nuramira mengaku tidak bersalah atas pertuduhan mengikut Seksyen 298A(1)(a) KK iaitu perbuatan boleh menyebabkan suasana tidak harmoni di atas alasan agama antara orang yang menganut agama sama.


Mengaku Hanya Berketurunan Asing, Kenyataan Agnez Mo Lukakan Hati Rakyat Indonesia

Siapa yang tidak kenal penyanyi Agnes Monica dari Indonesia ini? Jika dahulu dikenali sebagai Agnes Monica kini beliau dikenali sebagai Agnez Mo.

Lagu-lagu yang ditampilkan sering dimainkan di corong-corong radio satu ketika dahulu. Terbaharu, kecoh di media sosial apabila tular video temubual Agnez ketika mempromosikan lagu terbaharunya iaitu Diamonds.

duh @agnezmo go international sampe segininya "I dont have Indonesian blood whatsoever". gini lho "darah Indonesia" itu konsensus bersama Sumpah Pemuda identitas bangsa WNI. statement anda khianati saudara2 anda turunan tionghoa yang tiap hari masih berjuang ingin diakui as equal pic.twitter.com/mxp207wGcd

— Permadi Arya (@permadiaktivis) November 26, 2019

Akan tetapi, kenyataan Agnez mengundang kemarahan rakyat Indonesia. Menerusi video tersebut, dapat dilihat Agnez mengaku dirinya berketurunan Jepun, Jerman dan Cina.

Rata-rata rakyat Indonesia berasa kecewa dengan tindakan Agnez dan mengecam beliau. Malah, ada yang mengatakan bahawa Agnez mengkhianati dan tidak menghormati Indonesia.

The reason people are angry at Agnes Monica for "denouncing" her Indonesian-ness is because she's successful & making it in the international stage.

Y'all will prolly sing a different tune to someone else of a different ethnicity like her but is less successful.

— Boby Andika Ruitang (@bobyandika) November 26, 2019

Wow. Agnes Monica is so cancelled!! I'm not an Indonesian but this is so so so disrespectful towards your country and your Indonesian fans 😭😭😭

— loislane 🎃 (@cc_loislane) November 26, 2019

It doesn't matter who you are born as or from, the matter is you should be proud of who you are and love your own hometown. Many Indonesians have terrible racist inferiority complex. Always seeing bule as better than them, incuding this AM #agnesmo #agnesmonica

Lantaran itu, Agnez tampil membuat kenyataan balas dengan mengatakan bahawa video yang tular tidak penuh. Malah, beliau tekankan dalam temubual tersebut bahawa walaupun beliau golongan minoriti di Indonesia, tetapi beliau belajar banyak perkara.

❤Why dont you cut and edit this part? 🤷🏻♀. Shame on people who only want to spread hatred by twisting my words and my intention. ☺ All i said were good things, that even when I’m a MINORITY, i got to share this amazing diversity that i learn in my country. I have always shared that in ALL my interviews (national and international). I can’t choose my blood or my DNA, but I always STAND for my country, I ALWAYS HAVE, and NOBODY could take that away from me. Learn to watch the whole thing instead of taking things out of context. For people who support me, i love you ☺ For people who want to misunderstand me, i love you and i forgive you. ☺❤ 🥰 believe me, i dont have a single ounce of grudge or anger towards you. For all the clout chasers, I pray for you so you could find peace in ur heart 🥰❤#TheBibleTellsMeSo My heart is full. No matter what you say, ✊🏼#Indonesia represent. #AGNEZMO Love & Forgive

A post shared by  AGNEZ MO (@agnezmo) on Nov 26, 2019 at 9:50am PST

Selain itu, beliau juga mengatakan bahawa walaupun beliau tidak berdarah Indonesia tetapi beliau sentiasa sayang Indonesia dan akan mempertahankan negaranya.

Apakah pandangan anda mengenai isu ini? Bercakap tentang Indonesia, tahukah anda bahawa anda boleh dapat syiling emas percuma jika ke Kepulauan Raja Ampat.

Pelancong Berpeluang Dapat Syiling Emas ‘Percuma’ Di Kepulauan Raja Ampat, Indonesia

Perlekeh Pekerjaan Bancuh Simen, Ini Pendapatan Sebenar Pekerja Indonesia Setiap Hari

Peminat Indonesia ‘Claim’ Pakaian Kebangsaan Miss Grand Malaysia 2019


Mengaku ‘Imam Mahdi’, Pemandu Myvi Jadi Punca Kemalangan Disyaki Ambil Bahan Terlarang

Pada petang semalam tular satu rakaman video kemalangan dahsyat melibatkan beberapa buah kenderaan di Lebuh Raya PLUS Utara-Selatan (Susur keluar Pedas/Linggi).

Sebuah Myvi berwarna hitam memecut di lorong kanan sehingga melanggar belakang Toyota Avanza. Setelah bahagian kanan MPV itu terseret beberapa meter di pembahagi lebuh raya, MPV itu tiba-tiba hilang kawalan lalu memasuki lorong tengah. Dua lagi kenderaan, Proton Persona dan Saga turut menjadi mangsa dalam kemalangan tersebut.

Sekumpulan pemuda konvoi bermotosikal berhenti di tepi jalan untuk memberikan pertolongan awal kepada mangsa-mangsa yang terlibat.

Semasa mereka menghampiri kereta Myvi yang menjadi punca kemalangan tersebut, mereka mendapati pemandunya dipercayai di bawah pengaruh bahan terlarang apabila mereka menjumpai alat untuk menghisap bahan tersebut.

Dalam satu video lain pula, pemuda itu mendakwa mengaku dirinya ‘Imam Mahdi’ kepada kumpulan konvoi motosikal itu dan turut dirakam ketika dia duduk di tempat penumpang belakang sedang mengucap dua kalimah syahadah sambil memeluk bantal berwarna merah.

Rakaman video-video kemalangan itu mengundang kemarahan netizen kepada pemandu Myvi itu yang telah menyebabkan pengguna-pengguna lebuh raya yang tidak bersalah turut menjadi mangsa kemalangan.

Menurut pemilik asal rakaman video dashcam yang tular itu, dia telah pun membuat aduan di balai polis terdekat dan PLUS. Mana-mana mangsa yang terlibat dalam kemalangan itu boleh hubungi balai polis untuk rujukan. Bukti berupa video dan gambar individu disyaki telah diberikan kepada pihak berkuasa.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk baca lagi ‘Top 3’ artikel tempatan yang menjadi pilihan pembaca The Vocket pada sepanjang minggu lalu.

Wanita Ini Cerita Pengalaman Tinggal Di ‘Bandar Hantu’ Forest City Johor Bahru

Netizen Meragui Aksi ‘Drift’ Nissan Skyline Turun Genting Highlands Ini Dirakam Secara Tidak Sengaja

Tidak Setuju Dengan Kenyataan CEO, Pengguna Kongsi Sebab Mengapa Mereka ‘Malas’ Naik KTM


75 Juta Pekerjaan Bakal Hilang Menjelang 2022

Disaat orang ramai serata negara berusaha mendapatkan serta meningkatkan peluang pekerjaan, kepesatan teknologi nampaknya membuatkan puluhan juta kerja bakal hilang.

Menurut Laporan Pekerjaan Masa Hadapan 2019 yang dibentangkan di World Economic Forum, sebanyak 133 juta jenis pekerjaan bakal berevolusi manakala sebanyak 75 juta pekerjaan lagi bakal pupus atau hilang menjelang 2022.

Berdasarkan perbentangan yang dibuat, Pengarah Institut Maklumat dan Analisis Pasaran Buruh (ILMIA) Wan Zulkfli Wan Setapa merumuskan 10 pekerjaan terbaharu ini bakal menggantikan 10 pekerjaan sedia ada berikutan peralihan teknologi.

Menurutnya antara pekerjaan yang bakal pupus bakal membabitkan kerja rutin seperti perkeranian, pentadbiran, kemasukan data, akautan, juruaudit serta pemasangan komponen di kilang.

Walau bagaimanapun, disebalik kekurangan pekerjaan dalam sektor ini, kerja melibatkan kecerdasan buatan atau lebih dikenali dengan singkatan AI, digital, robotik serta teknologi baharu antara yang bakal meningkat. Kesan daripada perkembangan teknologi ini bukan sahaja bakal berlaku di Malaysia malah seluruh dunia.

Melihat kepada perkongsian yang dibentangkan, pastinya perkara ini sedikit sebanyak bakal memberi impak kepada pemilihan kos pendidikan dalam mendapatkan kerjaya kelak.

Kami kongsikan kepada anda tip untuk lulus dalam temuduga yang pastinya sangat membantu buat mereka yang sedang mendapatkan pekerjaan. Klik pautan dibawah untuk maklumat lanjut.

Bukan Memilih Kerja Tetapi Ini Antara Punca Ramai ‘Fresh Grad’ Menganggur

Lelaki Ini Dedah ‘Scam’ Visa Perlindungan Australia Untuk Membenarkan Imigran Bekerja


Mengaku Jual Sambal Nyet Palsu, Khairulaming Pilih Untuk Tuntut Tiga Perkara Daripada Penjual Ini

Tular beberapa hari lalu apabila dimaklumkan Sambal Nyet keluaran Khairulaming telah diciplak. Lebih parah, Sambal Nyet versi ciplak sudah terjual sebanyak 700 unit dalam tempoh yang singkat. Tidak kurang juga yang memaklumkan menerima sambal basi daripada penjual ini.

Perkongsian yang dibuat Khairulaming tempoh hari dalam membezakan sambal yang dijual dengan versi ciplak dapat disemak dengan klik di sini. Tidak hanya mendedahkan perbezaan, Khairulaming turut berkongsi nama dan alamat penjual berkenaan bagi mengelakkan para pembeli tertipu.

Terbaharu, Khairulaming telah memuat naik perkongsian terbaru di Twitter memaklumkan penjual yang menjual Sambal Nyet ciplak mengaku atas kesalahan yang dibuat. Menariknya, Khairulaming memilih untuk selesaikan perkara ini dengan tiga tuntutan.

Selepas issue Sambal Nyet palsu ni dh naik semalam (thanks for sharing guys🙏🏻), she finally admitted her mistake and came forward pagi tadi. Tapi aku taknak benda ni settle senang2 mcm tu je walaupun datang dengan air mata. So ada tiga tuntutan we demand from her: pic.twitter.com/PtwtU0B363

— Khairulaming (@khairulaming) April 29, 2021

Difahamkan, Khairulaming meminta untuk penjual ini membayar pampasan tunai kepada para pembeli. Menariknya, duit yang diterima tidak akan digunakan Khairulaming sebaliknya akan disedekahkan kepada asnaf yang memerlukan pada bulan Ramadan ini.

Seterusnya, permohonan secara terbuka turut dibuat dalam memaklumkan kepada umum kesalahan yang dibuat dalam memalsukan kandungan sambal dan juga rekaan botol Sambal Nyet. Tuntunan ketiga yang diminta adalah pengakuan salah yang dijalankan di Balai Polis Damansara.

3. statement pengakuan salah di balai polis. tadi dia dh pergi ke balai polis damansara yg aku buat laporan semalam, and buat pengakuan bertulis kat situ. semua details dan pengakuan dah captured dlm report polis pic.twitter.com/pm8jBUNYed

in addition to that, kedai dia pun sudah di banned dari shopee walaupun semalam nama kedai sudah ditukar dari MasturaAliyah ke DK Perfume Shop pic.twitter.com/y0LpYsqP9n

Dimaklumkan kedai Shopee yang menjual Sambal Nyet palsu ini juga telah dibekukan Shopee daripada diteruskan berniaga. Menurut Khairulaming, tujuan beliau melakukan semua ini adalah sebagai pengajaran kepada orang ramai untuk tidak mengambil mudah dengan penipuan seperti ini.

Langkah yang dilakukan Khairulaming nampaknya turut mendapat pujian netizen yang tegas dalam menyelesaikan isu yang berlaku sekaligus menjadi pengajaran buat netizen yang lain.

Selain dr resipi memasak kita boleh belajar sesuatu dr khairulaming spt products marketing, strategic management, people centrics, socmed opportunities, gigs economy, team leadership, dan bila ada fake product yg ganggu bisnes dia apply risk managements & damage control yg baik.

— Bila Nak Habis Study 🇲🇾 (@_soultz_) April 29, 2021

respect cara dia siasat pesalah yg menganiaya bisnes hingga ke akar umbi & he handled it professionally, mungkin lepas ni kita boleh suruh Khairul Aming siasat pasal kartel PDRM & suruh dia cari Jho Low pula.

— hafiz poindexter #DaulatRakyat (@cygaraga) April 29, 2021

bagus bang amin, normalize fighting for our rights and pride jgn jd lemah sbb bergelen ayaq mata penipu huhuhu

— ErenYeager (@_IkuyaKirishima) April 29, 2021

Menerusi isu yang berlaku, dapat disimpulkan untuk hanya mendapatkan Sambal Nyet hanya melalui laman rasmi Shopee Khairulaming. Dalam pada itu, tidak dapat dinafikan terdapat pihak yang mengambil kesempatan dengan menjadi reseller Sambal Nyet dan dijual dengan harga sehingga RM126.

Tidak hanya diciplak dalam negara, nama Sambal Nyet dan Khairulaming turut digunakan oleh penjual sambal di China.

Belum Selesai Isu ‘Reseller’, Jenama Sambal Di China Gunakan Nama Khairulaming Untuk Lariskan Produk

Khairulaming Kongsi ‘Behind The Scene’ Setiap Kali Tambah Sambal Nyet Di Shopee

Masak Spaghetti Carbonara Dengan Cara Yang Tepat, Khairulaming Terima Pujian Chef Terkenal Singapura


Mengaku Mempunyai Ilmu Diamkan Anjing, Kehadiran Individu Misteri Ini Buat Netizen Seram

Kecoh sejak semalam di media sosial apabila tular sebuah perkongsian mengenai kehadiran seorang lelaki misteri yang berada di perkarangan rumah kawasan kejiranan. Lebih membuatkan orang ramai seram adalah penampilannya yang bertongkat dan berkain pelikat dilihat aneh serta penuh dengan misteri.

Menerusi perkongsian dan siasatan yang dibuat, difahamkan situasi ini berlaku di Taman Cengal Jaya, Sungai Petani manakala gambar yang tular tersebut diambil oleh warga kejiranan di kawasan tersebut.

Menurut K. Tiyagarajan atau lebih dikenali sebagai Peter memaklumkan individu misteri tersebut masuk ke kawasan rumahnya dengan memanjat pagar. Apa yang membuatkan Peter terkejut adalah bagaimana individu tersebut mampu membuatkan dua ekor anjing jenis Rottweiler peliharaannya diam.

Peter yang pada mulanya beranggapan sekadar musang yang memasuki rumahnya terkejut apabila melihat sosok tubuh seorang individu misteri dengan pakaian yang aneh di kawasan rumah beliau. Wajahnya yang menakutkan membuatkan Peter menyuruh dua anak lelakinya naik ke tingkat atas rumah.

Beliau kemudiannya memilih untuk menyapa dan bertanya tujuan kehadiran individu misteri yang merupakan seorang warga emas linkungan umur 60-an.

Walau bagaimanapun, jawapan yang diberikan individu misteri berkenaan nyata mengejutkan apabila beliau memaklumkan sedang mencari kakak kandungnya yang tinggal di kawasan tersebut serta mengaku mempunyai ilmu untuk mendiamkan anjing.

Pengakuan yang dibuat membuatkan Peter dan isterinya takut. Difahamkan individu misteri tersebut turut sedar kelibat beliau dirakam anak Peter apabila bertanya sama ada adakah urusan merakam gambar sudah selesai atau sebaliknya.

Beliau kemudiannya memanjat pagar dan pergi ke kereta jenis Proton Iswara berwarna merah sebelum meredar. Pengakuan ini dibuat oleh Peter menerusi laporan polis di Balai Polis Sungai Petani. Kehadiran individu misteri ini telah membuatkan netizen seram. Berikut merupakan respon netizen mengenai gambar individu ini yang tular.

Menurut Ketua Polis Daerah Kuala Muda, Asisten Komisioner Adzli Abu Shah ketika dihubungi, beliau memaklumkan individu misteri tersebut tinggal bersama isterinya dikatakan tidak waras sekaligus tiada tindakan diambil terhadap mereka.

Tular pada minggu ini apabila aktivis Israel ini memperlekeh Malaysia selepas berjaya meraih pingat pada hari pertama Olimpik 2020.

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020

‘Jelas, Stabil Dan Tidak Masuk Campur’- Netizen Puji Skill Jurugambar Ini Rakam Video Pergaduhan

Miliki Wajah Yang Tampan, Atlet Malaysia Welson Sim Berjaya Menjadi Kegilaan Netizen Di China


Mengaku Sekadar ‘Marketing’, Kes Usahawan Bergaduh Sebab Duit Palsu Akhirnya Dijelaskan

Akhir-akhir ini, dapat dilihat para usahawan serta influencer seolah sanggup melakukan apa sahaja dalam bagi tujuan dirinya tular sekaligus menjadi netizen orang ramai dalam usaha melariskan produk yang ditawarkan.

Situasi ini nampaknya sekali lagi berulang melibatkan ‘pergaduhan’ antara seorang influencer Puteri Sari dengan usahawan Siti Jamu Mall. Difahamkan punca pertelingkahan ini berlaku apabila Puteri Sari menerima tawaran paid review daripada Siti Jamu Mall.

Founder Penipu Bagi DUIT PALSU LAGI!👍 #duitpalsu #sitijamumall #tiktokmalaysia #tiktokindonesia #fyp

♬ original sound – Puteri Sari – Puteri Sari

Dalam pada itu, perkara sebaliknya berlaku apabila Siti Jamu Mall didakwa memberi wang palsu bernilai RM10,000 sebagai bayaran buat Puteri Sari sekaligus membuatkan pihak Puteri Sari mencampak wang berkenaan serta dipertontonkan oleh orang ramai.

Di sangka benar-benar bergaduh, Puteri Sari baru-baru ini akhirnya mengaku apa yang dilakukan telah dirancang oleh Siti Jamu Mall bagi tujuan pemasaran atau marketing sahaja.

Rupanya marketing kes duit palsu😥 #duitpalsu @jamumall_hq @puteriisarii

Situasi menjadi lebih keroh apabila ‘perjanjian’ kes berkenaan yang dijanjikan untuk tiga hari berlarutan apabila Puteri Sari mendakwa Siti Jamu Mall seolah memanjangkan isu ini yang sekaligus mengganggu jadual kerja Puteri Sari. Malah, pergaduhan yang berlaku turut mendapat perhatian Dato’ Seri Vida dan juga influencer Puspa Gomen.

Meninjau di ruangan komen, rata-rata netizen seolah dapat mengagak ‘pergaduhan’ yang berlaku sebelum ini hanyalah sekadar gimik. Tidak kurang juga risau melihatkan trend menipu demi viral ini semakin mendapat tempat.

Melihatkan kepada ‘pergaduhan’ yang dirancang oleh Puteri Sari, beberapa content creator TikTok tampil membuat laporan polis terhadap isu yang berlaku berikutan penggunaan duit palsu. Untuk pengetahuan, tindakan undang-undang yang serius bakal diambil buat individu yang disahkan menggunakan wang palsu.

Please la nak buat sesuatu jgn menyusahkan org!Nak naik nama sekali pun profesional la.. abg @penceritatv bagi buka mata semua tiktokers👍

♬ original sound – 🐅Mizz Nina🐅 – 🐅Mizz Nina🐅

Sehubungan dengan itu, diharapkan agar trend dalam meraih populariti dengan cara yang salah ini tidak menjadi ikutan kerana mampu membawa pengaruh yang tidak elok buat masyarakat.

Tular pada minggu ini apabila dilaporkan lebih 280,000 rakyat Malaysia disahkan bankrap setakat Mac 2022 berikutan bebanan hutang tinggi yang tidak dapat diselesaikan.

Berpunca Daripada Bebanan Hutang, Lebih 280,000 Rakyat Malaysia Disahkan Bankrap Setakat Mac 2022

Majikan Di Malaysia Adalah Manusia Paling Kedekut Di Asia Tenggara


Mengaku Sengaja Langgar Sekatan Jalan Raya, Tiga Pemuda Ditahan Polis

Baru-baru ini tiga orang pemuda berusia 24 hingga 26 tahun yang menaiki kereta Perodua Myvi telah ditahan sepasukan polis setelah didakwa sengaja tidak mahu memberhentikan kereta ketika ditahan dalam Sekatan Jalan Raya (SJR) di hadapan sebuah bank di Jalan Serdang, Kulim, Kedah.

Menurut laporan Harian Metro, Ketua Polis Daerah Kulim Superintendan Sazalee Adam menyatakan salah seorang pegawai polis di SJR tersebut sudah memberi isyarat kepada pemandu kereta yang dinaiki suspek supaya memberhentikan kenderaan untuk diperiksa dalam kejadian 6.30 petang itu.

“Jarak antara pegawai dan kereta dinaiki suspek kira-kira 15 meter dan ketika diarahkan berhenti pemandunya terus memecut laju menuju ke arah mangsa.

“Mujur mangsa sempat mengelak namun tangan kiri pegawai terbabit dilanggar hingga merosakkan portable radio (radio mudah alih) dipegangnya selain cermin sisi kiri kereta suspek turut pecah,” terang Superintendan Sazalee Adam.

Setelah cuba melarikan diri, suspek kemudiannya memecut melarikan diri menuju ke arah Jalan Kilang Lama dan pegawai terbabit bersama anggota Unit Kereta Peronda Polis (MPV) bergegas mengejar mereka.

“Walaupun arahan diberikan menggunakan pembesar suara, suspek tetap berdegil dan memandu secara merbahaya dengan turut melanggar lampu isyarat.

“Bagaimanapun, cubaan suspek untuk melepaskan diri tidak berhasil apabila mereka akhirnya berjaya ditahan di persimpangan lampu isyarat Jalan Lunas,” kata Superintendan Sazalee Adam lagi.

Setelah berjaya menahan kereta Myvi tersebut, pihak polis mendapati tiada sebarang senjata atau barang yang menyalahi undang-undang dalam kereta suspek dan ketiga-tiga suspek bebas daripada pengaruh dadah.

Namun pemandu kereta didapati tiada lesen memandu manakala dua penumpang pula tidak membawa dokumen pengenalan diri dan mereka mendakwa sengaja enggan bekerjasama dan memberhentikan kereta walaupun sudah diarahkan berbuat demikian.

Kes disiasat mengikut Seksyen 307 Kanun Keseksaan (KK) Seksyen 186 KK dan Seksyen 42 (1) Akta Pengangkutan Jalan 1987, siasatan lebih terperinci akan dibuat samada semua suspek ini berkemungkinan terbabit atau mempunyai kaitan dengan mana-mana geng kongsi gelap.

Insiden kejadian tersebut berjaya dirakam oleh pengguna jalan raya lain yang telah memuat naik rakaman video dashcam tersebut di TikTok miliknya. Anda boleh lihat aksi kejar-mengejar tersebut melalui video yang kami kongsikan di dalam artikel ini.

Dalam rakaman dashcam yang lain pula, sebuah Proton Waja dan Honda City menghimpit kenderaan lain untuk menggunakan tol secara percuma. Baca lebih lanjut melalui pautan di bawah.

Wanita Ini Puas Dapat Halang Proton Waja Daripada Redah Tol Secara Percuma

Orang Ramai Puas Hati Lihat Honda City ‘Kantoi’ Tak Lepas Menyelit Mahu Elak Bayar Tol


Mengaku Tidak Bersalah, Penceramah Bebas Didakwa Kes Amang Seksual Kanak-Kanak 5 Tahun

Seorang penceramah bebas mengaku tidak bersalah di Mahkamah Seksyen di sini hari ini atas tiga pertuduhan melakukan amang seksual fizikal terhadap seorang kanak-kanak perempuan yang juga ahli keluarganya, lapor Berita Harian.

Tertuduh, 61, membuat pengakuan itu selepas tiga pertuduhan dibacakan di hadapan Hakim Nooriah Osman.

Mengikut pertuduhan, tertuduh didakwa melakukan amang seksual fizikal ke atas mangsa yang berusia lima tahun sembilan bulan. Tertuduh didakwa melakukan kesalahan itu di sebuah rumah bot di Hulu Terengganu antara 4 hingga 6 Mac lalu.

Bagi kesalahan itu, tertuduh didakwa mengikut Seksyen 14 (a) dan Seksyen 14 (d) Akta Kesalahan-kesalahan Seksual Terhadap Kanak-kanak 2017. Tertuduh berdepan hukuman penjara sehingga 20 tahun dan sebat bagi setiap pertuduhan berkenaan, jika sabit kesalahan.

Sejurus pengakuan tidak bersalah tertuduh direkodkan, mahkamah menetapkan 20 Disember depan sebagai tarikh sebutan semula kes dan membenarkan tertuduh diikat jamin RM20,000 dengan seorang penjamin.

Mahkamah juga menetapkan syarat tambahan iaitu tertuduh perlu melapor diri ke balai polis berhampiran selain tidak dibenarkan mengganggu mangsa dan saksi sepanjang prosiding berlangsung.

Pendakwaan dikendalikan Timbalan Pendakwa Raya Intan Nor Hilwani Mat Rifin, manakala tertuduh diwakili Mohd Ridzuan Muhamad.


Mengaku Tidak Bersalah, Tindakan Radhi OAG ‘Menyanyi’ Sewaktu Keluar Dari Mahkamah Curi Perhatian Ramai

Kecoh baru-baru ini apabila Muhammad Radhi Razali berumur 45 tahun atau lebih dikenali sebagai Radhi OAG mengaku tidak bersalah di Mahkamah Majistret Petaling Jaya, atas tuduhan mencederakan dan memukul bekas isteri.

Dilaporkan, Muhammad Radhi membuat pengakuan itu selepas pertuduhan dibacakan di hadapan Majistret Muhammad Iskandar Zainol.

Dalam pada itu, apa yang mencuri perhatian netizen adalah Radhi OAG dilihat santai serta turut bernyanyi lagu kumpulan beliau sendiri iaitu Slumber sewaktu keluar dari mahkamah menerusi perkongsian Malaysia Gazette.

Menurut Ketua Polis Daerah Petaling Jaya, Asisten Komisioner Mohamad Fakhrudin Abdul Hamid, dilaporkan berkata, penahanan dibuat selepas polis menerima aduan daripada bekas isteri suspek berusia 27 tahun.

Pengadu mendakwa, dia berada di kawasan parkir kediaman bekas suaminya itu di Kota Damansara, jam 2.29 petang untuk mengambil anak lelaki daripada artis berkenaan.

Bagaimanapun, berlaku perselisihan faham kerana pengadu dikatakan enggan bergambar dengan suspek sehingga artis itu didakwa marah dan memukul badan wanita berkenaan menyebabkannya lebam serta anggota badan sakit.

Kecoh pada minggu ini apabila bekas PA baharu DSV dengan gaji RM10,000 dedah tidak ada ‘agreement’ punca beliau tolak untuk terus bekerjasama.

Dakwa Tidak Ada ‘Agreement’ Punca PA Baharu DSV Gaji RM10,000 Tolak Untuk Bekerjasama

Tonton Sofyank Dan Ryan Reynolds Buat Penggambaran Secara ‘Zoom Meeting’ Untuk Video Promosi Netflix

‘Inilah Peguam Yang Nak ‘Rompak’ Saya RM900k, Cuba Tabur Pasir Ke Periuk Nasi Saya’ – Nabila Huda


Mengaku Tidak Bersalah, Wanita Persenda Agama Islam Berdepan Hukuman Penjara Sehingga 5 Tahun

Wanita berusia 26 tahun, Siti Nur Nuramira Abdullah yang tular di media sosial kerana mempersendakan agama dengan menanggalkan baju kurung dan tudungnya ketika membuat persembahan di sebuah kelab komedi, mengaku tidak bersalah di Mahkamah Sesyen hari ini atas pertuduhan menghina Islam.

Tertuduh membuat pengakuan itu selepas pertuduhan dibacakan jurubahasa di hadapan Hakim Siti Aminah Ghazali.

Manakala teman lelaki wanita berkenaan, 38, pula dipercayai akan didakwa di Mahkamah Sesyen Petaling Jaya mengikut Seksyen 233 Akta Komunikasi dan Multimedia 1998.

Memetik laporan Buletin TV3, wanita itu ditahan di Jalan Gasing, Petaling Jaya, Sabtu lalu dan direman selama empat hari hingga  hari ini, manakala teman lelakinya ditahan keesokannya serta direman selama tiga hari.

Terdahulu, tular di media sosial satu rakaman video menunjukkan seorang wanita dipercayai membuat satu stand-up comedy didakwa di sebuah kelab komedi di Taman Tun Dr Ismail.

Menerusi video berdurasi 53 saat itu, kelihatan seorang wanita berbaju kurung dan bertudung memperkenalkan diri serta mengaku sebagai seorang wanita Muslim yang menghafaz 15 juzuk al-Quran, kemudian membuka pakaian sehingga mendedahkan sebahagian tubuh badannya.

Pihak Jabatan Agama Islam Wilayah Persekutuan (JAWI) juga memaklumkan pihaknya sedang menyiasat video itu, manakala Dewan Bandaraya Kuala Lumpur (DBKL) menggantung sementara serta-merta lesen kelab komedi itu susulan tular video terbabit.

Sebelum ini JAWI mengeluarkan kenyataan akan membuat siasatan lanjut mengenai wanita yang mempersenda agama di kelab komedi.

JAWI Bakal Siasat Wanita Persenda Dan Hina Kesucian Agama Islam Di Sebuah Kelab

Syarikat Rakaman Malaysia Didakwa Jadi Punca Video Lofi Girl Kena ‘Banned’ Oleh YouTube

Kereta ‘BMW Silver’ Jadi Punca Kemalangan Sudah Dikenal Pasti, Mangsa Akan Ambil Tindakan


Mengaku Tonton Mael Totey Secara ‘Haram’, Penonton Ini Minta Maaf Pada Syahmi Sazli

Filem Mael Totey yang mula ditayangkan di Astro First berjaya mencipta rekod tersendiri apabila menerima kutipan hampir RM700,000 pada hari pertama ditayangkan.

Syahmi Sazli yang merupakan penulis skrip dan pelakon filem ini memperjudikan nasib dengan mengeluarkan modal hampir RM400,000 semata-mata untuk filem ini. Untuk pengetahuan anda, filem ini mengisahkan seorang pemuda lurus bendul, Mael yang berusaha pelajari bahasa Inggeris demi memenuhi syarat yang diberi gadis idamannya, Yaya.

Terbaharu, perkongsian Syahmi mendapat perhatian netizen kerana seorang penonton filem itu telah menontonnya secara ‘haram’. Menerusi e-mel tersebut, pengirim tersebut telah memohon maaf atas perbuatannya dan meminta nombor akaun Syahmi untuk membayar kerana telah menonton filem tersebut.

Akan tetapi, Syahmi menegaskan tidak mahu halalkan tindakan pengirim tersebut kerana jika beliau menutup mata akan perkara itu akan jadi ikutan ramai orang.

Berikutan perkongsian Syahmi tersebut, rata-rata netizen memuji tindakan Syahmi. Malah, para netizen juga memuji tindakan pengirim tersebut yang berani mengaku silap.

Apakah pendapat anda mengenai isu ini? Bagi anda yang belum menonton filem Mael Totey di Astro First, bolehlah tonton sebelum tamat ditayangkan.

Sementara itu, kami kongsikan artikel ‘trending’ di The Vocket pada pautan di bawah ini.

Umpama ‘Mocking’ Orang Susah, Program Realiti The House Mendapat Kecaman Netizen

Cetus Kontroversi, dUCk Didakwa Plagiat Rekaan Aksesori Tudung Jenama Bokitta

Basah Atau Kering? Cara Masakan Sebenar Char Kuay Teow Cetus Perdebatan Di Twitter


Mengaku Tuhan Dan Langgar 6 Kenderaan, Pemandu Positif Ganja Jadi Punca Kemalangan

Pada hari semalam tular satu rakaman video kemalangan membabitkan 6 buah kenderaan yang berpunca daripada sebuah SUV jenis Lexus dipandu secara melulu di antara lorong kanan dan kiri di Lebuhraya Bukit Jalil.

Selepas kemalangan itu berlaku seorang lelaki berbaju pink dilihat berdiri di atas keretanya, memberhentikan kenderaan untuk membuat isyarat pelik dan juga menjerit ‘Saya Tuhan’ sambil melemparkan penumbuknya ke udara.

Kemudian dia dirakam mundar-mandir di lebuh raya berkenaan, membuka bajunya, sebelum menahan sebentar sebuah kenderaan yang merakam kejadian yang berlaku itu.

Nak tgk Siapa driver gila tu? Tgk video ni.Habis rosak kereta orang . Nampak macam tgh Tak betul je org tu. pic.twitter.com/qzhkC4Hxj5

— Too Tall ™ (@Nick_farishh) March 5, 2023

Menurut kenyataan rasmi Ketua Polis Daerah Cheras ACP Zam Halim Jamaluddin, lelaki tempatan berusia 40 tahun telah ditahan kerana memandu di bawah pengaruh dadah.

“Kemalangan itu bagaimanapun hanya menyebabkan kerosakan kenderaan yang terlibat dan tidak melibatkan sebarang kecederaan,” katanya dalam kenyataan di sini hari ini.

Beliau berkata suspek dibawa ke Balai Polis Trafik Kuala Lumpur dan ujian air kencing mendapati dia positif dadah jenis ganja dan ditahan bagi siasatan mengikut Seksyen 42 Akta Pengangkutan Jalan 1987 kerana memandu secara melulu dan berbahaya sehingga mengganggu pengguna jalan raya, petik laporan Astro Awani.

“Jika sabit kesalahan, suspek boleh dipenjara maksimum lima tahun atau denda tidak melebih RM15,000 atau kedua-duanya,” katanya.

Dalam satu video yang lain pula lelaki itu turut melutut ke tanah dan membuat isyarat berdoa di tepi jalan ketika pihak berkuasa perhatikannya, lalu menahan pemandu Lexus itu dengan memakaikan straight jacket (jaket orang gila) untuk mengelakkan suspek bertindak lebih ganas.


‘Mengalah Sahaja Daripada Binasa’- Pelari Ini Kongsi Pesanan Buat Geng Basikal Yang Masih Degil

Sejak beberapa bulan kebelakangan ini, aktiviti berbasikal boleh dikatakan semakin mendapat tempat dalam kalangan masyarakat di negara kita. Aktiviti berbasikal ini telah meningkat seperti cendawan yang tumbuh selepas hujan.

Bagaimanapun, seperti mana-mana aktiviti atau perkara yang popular sebelum ini, aktiviti berbasikal ini tidak turut terlepas daripada menerima teguran dan pandangan negatif daripada masyarakat sekeliling.

Pandangan dan kritkan yang dilontarkan itu bagaimanapun bukanlah mengkritik aktiviti yang dijadikan hobi ramai orang itu tetapi lebih kepada menegur sikap segelintir pengguna-pengguna basikal ini terutama bila berada di atas jalan raya.

Malah boleh dikatakan hampir setiap minggu (jika tidak hari) kita dapat melihat rungutan daripada pengguna jalan raya yang lain terhadap sikap segelintir pengguna basikal seperti yang dikongsikan lelaki ini di akaun Twitter nya hari ini.

“Walaupun saya kurang berbasikal tetapi saya selalu mengalah ketepi dan ke kiri (jalan).

“Tapi yang depan ni dah macam geng-geng motor. Ya ampun, sesiapa ada cadangan?” kongsinya di Twitter.

Berkongsikan mengenai kejadian berkenaan yang difahamkan berlaku hari ini, Amin ketika dihubungi The Vocket memberitahu perkara itu tidak seharusnya menjadi kebiasaan dalam kalangan pengguna basikal.

Menurutnya, adalah lebih baik jika mereka ini mengikut peraturan berbasikal yang telah ditetapkan dan tidak mengganggu pengguna jalan raya yang lain ketika melakukan aktiviti mereka.

“Sebagai bekas individu yang pernah berbasikal lebih baik kita mengalah, lebih baik kita stay on the left side (berada di sebelah kiri jalan), dan bagi kereta dan kenderaan besar lalu.

“Benda simple saja buat apa kita nak tunjuk action diri kita, buat apa kita nak ego atas jalan raya seperti motosikal, kita basikal ni kecik saja.

“Beratur satu barisan, kalau kumpulan kau ramai beratur dekat sebelah kiri, tak perlu lah kita nak show off (menunjuk) aku ini bawa basikal.

“Buat apa? in the end (di penghujungnya) kita juga yang habis,” katanya.

Menjelaskan lebih lanjut, Amin berkata mereka yang menggunakan basikal di atas jalan raya adalah sangat berbeza jika dibandingkan dengan penunggang motosikal.

Tambahnya, satu kemalangan kecil yang berpunca daripada basikal boleh mengakibatkan kesan yang besar kepada pengguna jalan raya yang lain.

“Berbasikal ini dia berbeza dengan menunggang motosikal. Kalau kemalangan dia akan memberi kesan kepada semua,” jelasnya.

Justeru itu, sebelum mengakhiri perbualan bersama kami beliau sempat memberikan pesanan ringkas “mengalah sahaja daripada binasa”.

Buat anda yang masih belum mengenali Amin, beliau juga dikenali sebagai ameeynkeychick dalam komuniti sukan dan rekreasi tempatan.

Mula bergiat dalam aktiviti berbasikal sejak 2014 dan larian pada 2014, beliau sehingga kini masih menggunakan basikal sebagai salah satu kelengkapan aktiviti multi sport duathlon yang disertainya.

Baca juga perkongsian kami mengenai sikap segelintir pengguna basikal yang menimbulkan rasa tidak senang dalam kalangan netizen sebelum ini melalui pautan di bawah.

Netizen Kecewa Sikap ‘Selfish’ Geng Basikal Yang Menyusahkan Penduduk Gombak

Gagal Patuhi Undang-Undang, Penunggang Basikal Bakal Dikenakan Denda Sehingga RM1,000

‘Lesen Dan Plat Hanya Akan Mengurangkan Pengguna Basikal’- Azizulhasni Awang


75 Kenderaan Bakal Dilelong JPJ Kelantan, Harga Serendah RM120

Acara lelongan merupakan salah satu acara yang dinanti-nantikan oleh segelintir orang ramai pada setiap tahun kerana ia membolehkan mereka mendapatkan barangan pada harga jauh lebih rendah.

Baru-baru ini JPJ Negeri Kelantan telah mengumumkan melalui Facebook rasmi di mana mereka akan membuat acara lelongan 75 buah kenderaan yang dilucutkan hak bermula 11 Julai (8 pagi) sehingga 19 Julai (12 tengah hari).

Antara kenderaan dari pelbagai jenama yang bakal dilelong ialah Toyota Crown, Honda Civic, Mitsubishi Grandis, Nissan Sentra, Mercedes-Benz E240, Volkswagen Beetle dan Mazda 3. Anda boleh lihat senarai penuh kenderaan yang bakal dilelong pada hari Ahad nanti di sini.

Pengumuman tersebut nampaknya telah menarik perhatian orang ramai yang berminat untuk mendapatkan kenderaan lelong yang ditawarkan bermula pada harga yang jauh lebih murah dari nilai pasaran semasa.

Andainya anda berminat untuk mendapatkan kenderaan-kenderaan lelong ini, anda boleh lihat gambar penuh keadaan semasa kenderaan tersebut terlebih dahulu di sini.

Jika anda berpuas hati, anda boleh muat turun borang sebut harga di sini dan membuat bayaran deposit sebanyak 5% dari harga tawaran kenderaan tersebut melalui bank draft atau kiriman wang atas nama Ketua Pengarah Pengangkutan Jalan Malaysia.

Sekiranya anda mempunyai sebarang kemusykilan, bolehlah hubungi ibu pejabat JPJ Negeri Kelantan melalui 09-7666905 / 09-7666117 atau layari laman rasmi Facebook JPJ Negeri Kelantan.

Manakala di Johor pula, ada kedai pameran kereta menawarkan sebuah Nissan Skyline R34 pada harga RM2 juta. Baca lebih lanjut melalui pautan di bawah.

Kini Berada Di Johor, Model ‘Rare’ Nissan Skyline R34 Dijual Pada Harga RM2 Juta

Hilang Hampir Dua Bulan, Pemilik Temui Semula Kereta Dalam Keadaan ‘Besi Buruk’


Mengamuk Ketika Kereta Ditarik, Netizen Dedah Kisah Sebenar Wanita Ini Yang Ramai Tidak Tahu

Semalam tular satu perkongsian video yang dibuat oleh netizen menunjukkan rakaman seorang wanita yang kelihatan seperti sedang mengamuk selepas keretanya ditarik.

Kiriman itu kemudiannya tersebar luas di media sosial dan melalui semakan di Facebook, ia telah pun dikongsi lebih 22,000 kali dan mendapat 13,000 komen.

Bagaimanapun, tidak sampai 24 jam video terbabit disebarkan, tampil pula satu perkongsian oleh netizen-netizen di alam maya yang meminta untuk menghentikan penyebaran video itu.

Bukan saja meminta agar video tersebut dihentikan penyebarannya namun turut mendedahkan wanita itu sebenarnya mengalami tekanan jiwa selepas melalui beberapa episod duka dalam hidupnya sebelum ini.

Wanita itu dikatakan pernah bekerja sebagai seorang pensyarah di pusat matrikulasi sebelum suaminya melarikan diri bersama anak pertamanya.

Tidak cukup dengan itu, anak keduanya turut meninggal dunia selepas dilahirkan dan dia ditinggalkan untuk hidup berseorangan selepas perceraian tersebut.

“Dia menahan kesakitan yang sangat mendalam.

“Jadi kepada sesiapa yang merasakan perkara ini sebagai satu jenaka, saya berharap anda tidak melalui apa yang pernah dilalui wanita ini,” kata pesanan tersebut.

Perkongsian itu juga berkata permintaan untuk menghentikan penyebaran video tersebut bukanlah bagi memberi lampu hijau kepada mereka yang mengalami tekanan untuk berbuat sesuka hati.

Baginya, undang-undang tetap terpakai buat sesiapa sahaja namun ingin menjelaskan sebab sebenar kenapa wanita tersebut dilihat seperti sedang mengamuk ketika itu.

“Saya cuma cerita di sebalik tabir kehidupan akak ni dan sebab kenapa dia melenting begitu sekali memandangkan ramai yang mentertawakannya.

“Sedangkan dia berada dalam keadaan yang sangat sedih sekali,” katanya.

Dia kemudiannya dalam perkongsian tersebut meminta agar netizen membuat laporan terhadap kiriman video asal tersebut dan turut memberitahu langkah-langkah untuk berbuat demikian.

Pernahkah anda terfikir bagaimana kereta-kereta yang dipamerkan di pusat jualan atau pusat membeli-belah dimasukkan ke dalam ruang pameran? Jika masih tidak tahu apa kata klik pautan di bawah untuk membaca perkongsian jurujual ini.

Ini Cara Jurujual Masukkan Kereta Pameran Ke Dalam Pusat Membeli-Belah

Lelaki Ini Kongsikan Cara Untuk Membezakan Antara Stress, Depresi Dan Depresi Klinikal Yang Anda Perlu Tahu

Depresi Membunuh Jiwa, Bagaimana Saya Bangkit Melawan Dugaan Ini


Mengapa ’20th Anniversary Transcendence’ Bakal Jadi Konsert Butterfingers Paling Epik

Hari ini aku mahu bercerita sedikit berkenaan kapasiti Stadium malawati , sekadar sembang-sembang info yang aku tahu sahajalah ya? kalau ikutkan perancangan penganjur iaitu Pancasona (Loque) memang kalau boleh mahu ‘kasi picah’ punya show, nak bagi crowd ramai dan pada awalnya harga tiket yang mahu dikenakan agak murah sebab loque mahu ramai orang join Konsert Transcendence.

Selepas meneliti kos, royalti dan suasana konsert yang Insyallah bakal hebat , Pancasona terpaksa meletakkan harga yang ada sekarang yang mana kalau ikutkan perancangan ianya bersesuaian dengan apa yang bakal diberikan oleh pihak penganjur terutamanya Butterfingers kepada penonton dan peminat.

Dengan harga yang dikenakan, dengan perancangan stage yang bagus, dengan setlist lagu yang baik , dengan memori kenangan terindah yang akan diberikan ia ibarat ‘MEGA THROWBACK’ untuk penonton nanti.

Pada mulanya dikhabarkan stadium mampu memuatkan 13,000 penonton. Setelah dikira semula ia hanya mampu menampung 10,000 sahaja. Setelah meneliti lagi apabila memikirkan floor plan stage mula dinaikkan dan segala macam mak nenek yang akan ada dalam stadium kemungkinan hanya mampu memuatkan 7,000 penonton sahaja termasuk ruang Chemistry, Mokhsha dan Epitome.

Alhamdulillah Mokhsha already sold out , Epitome masih ada seatnya dan of kos chemistry area menjadi rebutan, walaupun perancangan awal untuk memuatkan sebanyak mungkin penonton di ruangan chemistry agar padat sendat macam bas mini, pihak Pancasona terpaksa menarik handbreak untuk memastikan kelancaran konsert berjalan dengan baik. Faktor kepadatan dan kesempitan penonton terpaksa dilupakan kerana faktor paling penting yang kini diutamakan adalah KESELESAAN dan KESELAMATAN. Oleh yang demikian kuota area Chemistry dikurangkan sedikit agar masih ada space atau ruang bernafas kepada yang berada di area Chemistry.

“Aku memang nak ramai. Semua orang nak show penuh tetapi kalau apa-apa terjadi sebab terlalu padat, bahaya juga dan ramai fan pun dah umur macam kita. Faktor keselesaan dan keselamatan peminat aku kena jaga. Apa-apa terjadi nanti yang kena menjawab aku. Haha. Orang cari aku. Jadi Chemistry area aku terpaksa limit. Ini pun reserved space dan 5 kali kita re-open sebab tambah kapasiti,” terang Loque pada aku.

kalau nak diikutkan sebenarnya sesuatu yang memeranjatkan dan di luar jangkaan, kuota pertama Chemistry area dah mula penuh sejak Jumaat yang lepas , iaitu selepas 24 jam tiket online dibuka. Kemudian sedikit lagi kuota dibuka perlahan-lahan sambil pihak penganjur double confirm berapakah kapasiti sesuai untuk chemistry area. Jadi itulah sedikit sebanyak info tentang kapasiti Stadium Malawati untuk konsert Butteringers 2 November 2019 nanti.

Apa pun tahniah kepada yang sudah dapat tiket, kalau rasa mahu tengok show ini dan belum beli tiket, belilah sekarang. Kalau anda rasa Epitome tu mahal, aku jamin ulat-ulat akan tetap beli dan jual lagi mahal akan datang. Serius, info kata ada satu nama beli 5-6 tiket, ada yang beli 10 tiket. Ini confirm ulat untuk jual lagi mahal akan datang.

Sebab seminggu sebelum konsert nanti bahang Butterfingers akan lebih panas dan orang yang tak nak tengok pun sure akan datang tengok sebab dah gaji hujung Oktober. Itu time kalau tak beli sekarang silap-silap anda beli versi ulat yang mahal daripada sekarang. Apapun pilihan di tangan anda.

“Stage kami tengah plan. Aku kena bikin baik punya. Takkan aku nak buat stage kecil macam gig. Aku kena buktikan siapa Butterfingers kepada semua sponsor kami. Mereka dah bantu kita, kena kasi job yang terbaik buat mereka. Kita pun nak fans puas hati. Selamat ini tanya bila nak show. Bila kita buat show, sekarang kami kasi. Depan kawasan  Chemistry nanti aku sudah plan untuk sediakan tempat untuk boleh panjat. Nak body slam, ikut korang. Grunge puas-puas!” kata Loque lagi.

Last, anda kena tukar mindset jangan fikir Butterfingers ini band underground gigs yang boleh pandang sebelah mata. Anda bayangkan sahaja diaorang ni level macam band luar yang kita agungkan. Kalau anda letak mindset dulu tengok Butter main dekat club , kat dewan sekolah itu akan buat anda lihat usaha Butter ini macam sebelah mata. But once you put Butterfingers level sesuatu yang bernilai, you will enjoy the show . Ayuh semua!

P/S: Update terkini. Tiket untuk Moksha dan Chemistry sudah sold out. Tinggal Epitome sahaja lagi. Kalau lambat, terlepas anda untuk menonton konsert hebat ini.

Penulis artikel ini, Adolf Zulkarnain merupakan seorang artis digital tempatan yang disegani dan anda boleh melihat antara karyanya di sini

Kenali KUKUBESI, Artis Di Sebalik Poster Hebat ‘KL Special Force’

Kukubesi Kongsi ‘Work Flow’ Hingga Terhasilnya Poster Filem Tombiruo


Mengapa Ada Baju ‘Vintage’ Bernilai Lebih Tinggi Daripada Emas

Ada orang tanya saya, “Baju mahal tu boleh kalis api neraka ke?” Hendak jawab pun serba salah tetapi kena juga jawab. Tidak pun. Baju mahal atau baju murah tak ada yang kalis api neraka.

Macam ini lah senang. Gelang emas dan rantai emas mahal ke murah? Kalau mahal, cuba try tanya bini kamu, “Pakai gelang emas mahal-mahal ni, kalis api neraka ke?” Hah, cuba tanya kalau berani.

Baju vintage ini pun lebih kurang macam emas. Pakai bukan nak kalis api neraka. Barang perhiasan. Ada yang beli buat pakai untuk tampak bergaya. Ada jugak yang beli buat simpan. Pelaburan katanya.

Baju dekat Zon Ria murah je. Kenapa yang ini jadi mahal?

Baju vintage ini baju lama. 20 tahun yang dulu. 30 tahun yang dulu. Banyak manalah yang masih wujud dalam keadaan yang elok sekarang ini. Yang sudah jadi kain lap kaki, buat lap minyak banyaklah. Yang boleh sarung pakai pula? Mungkin tinggal beberapa helai sahaja.

Tambahan lagi bukan orang Sandakan atau Tanah Merah sahaja yang cari baju vintage ini. Orang Tokyo, Bangkok, malah orang Los Angeles pun ramai yang mencari. Bukan orang biasa. David Beckham pun pakai kamu tahu? Ini teori ekonomi yang simple. Permintaan dia banyak, tetapi barang terhad. Jadi, secara automatik sesuatu baju vintage itu jadi mahal.

Sebagai contoh, satu baju promosi The Beatles untuk album tahun 1966 mereka, ‘Yesterday and Today’ terjual pada harga USD 19,932 (~RM80,000) di laman eBay! Kalau anda buat research sedikit kenapa baju ini mahal, anda akan tahu kenapa ianya boleh terjual dengan harga begitu.

Kenapa hendak cari? Pakai baju Zon Ria cukuplah. Samalah macam emas tadi. Tanya balik isteri kamu. “Kenapa pakai gelang emas? Pakai gelang getah dekat Mydin cukuplah. Gelang juga kan?”.

Sebab bagi isteri kamu, emas itu cantik. Samalah juga dengan baju vintage ini. Kamu tengok macam buruk. Tapi pada mata insan seperti David Beckham, Kanye West dan Justin Bieber baju vintage ini bergaya. Sebab itulah mereka beli.

Saya bukan hendak suruh ikut macam David Beckham. Cuma mahu beritahu atas minat masing-masing. Kalau ada duit, boleh beli. Kalau tak ada duit, janganlah mencuri. Kumpul duhulu.

Cukup bulan, baru beli. Macam juga emas. Hari ini beli tiga ratus. Tahun depan boleh jual lima ratus. Haaa, baju yang saya jual tu, RM600! Tahu dulu saya beli berapa? Jangan tanya. Hehe.

Baju murah atau baju mahal, tak ada yang boleh jadi kalis api neraka. Tapi jangan risau. Kalau kamu mahu, ada sahaja barang yang boleh buat kau bebas daripada api neraka. Ketakwaan, keredhaan Allah, dan jugak syafaat Nabi Muhammad. Sekian.


Mengapa Anda Perlu Bertoleransi Dengan Pekerja McDonald’s Berlencana Khas Ini

Kalau datang ke McDonald’s saya minta kerjasama jangan buli dan marah kepada pelayan. Ramai yang tidak sedar akan kehadiran mereka ni. Anda perlu lihat tag yang mereka pakai di dada yang menandakan mereka ni adalah istimewa atau maksudnya dengan panggilan sopan anak-anak keperluan khas.

Mereka ini lagi pembersih daripada kita semua. Sebab itu mereka tidak boleh lihat meja kotor sedikit, pasti akan terus lap dan cuci walaupun masih ada orang di meja. Mereka ini selalu rasa kurang senang dan perlu disegerakan kerja tu. Kadang orang ramai kurang selesa dengan tindakan mereka ini dan pastinya timbul perspektif golongan seperti mereka ini ‘sikit-skit nak cuci’.

Adalah lebih baik sekiranya anda membantu mereka dengan kemas sendiri bekas makanan dan minuman anda. Tidak lupa rakan sekerja yang normal, saya minta jangan ambik kesempatan dengan kekurangan mereka.

Terima kasih para pendidik guru-guru pendidikan khas dan ibubapa yang memberikan ruang pada anak-anak untuk berdikari. Diharapkan ada lagi restoran-restoran lain yang dapat memberikan sedikit ruang pada anak-anak ni yang pastinya akan bertambah rezeki tuan-tuan. Paling penting faham adalah keperluan dan sama-sama mendidik.

Kami kongsikan kepada anda dua lagi kisah menarik mengenai anak istimewa yang berjaya membuatkan orang ramai teruja. Klik pautan di bawah untuk bacaan lanjut.

Demi Anak Autisme, Ibu Ini Sanggup Menukar Cara Hidup

Guru Ini Perlu Mengajar Seorang Anak Autisma. Apa Yang Dia Temui Selepas Itu Speechless


Mengapa Anda Perlu Lebih Berhati-Hati Dalam Penerbangan Selepas Ini

Satu post yang disampaikan oleh seorang pengguna Facebook di laman kumpulan untuk penumpang Malaysia Airlines berkongsi pengalaman dalam penerbangan syarikat tersebut telah menggemparkan kesemua ahli kumpulan tersebut dan telah tular di beberapa laman travel di Facebook.

Menurut perkongsian saudara Faiz Mokhtar, beg beliau telah di ambil oleh seorang penumpang penerbangan dari Hong Kong. Lelaki tersebut dipercayai sebagai salah seorang ahli dari sindiket yang dipercayai hanya memiliki tiket penerbangan sehala dan hanya bergantung kepada pendapatan hasil mengemis dan mencuri di Malaysia. Kes ini telah dikenal pasti berlaku dalam beberapa laluan penerbangan di China, Hong Kong dan Vietnam.

Mengejutkan lagi golongan ini mampu memiliki tiket kelas bisnes, bukannya kelas ekonomi. Menurut perkongsian saudara Faiz, beliau menyedari hal tersebut atas informasi rakannya apabila melihat beg komputer ribanya diambil oleh lelaki berkenaan.

Apabila beliau menghampiri lelaki tersebut, beliau mendapati bahawa lelaki itu cuba mengambil sejumlah wang yang ada di dalam beg beliau. Beliau bimbang kerana di dalam beg tersebut terdapat beberapa dokumen penting seperti pasport dan lebih membimbangkan lagi jika lelaki tersebut memasukkan objek yang tidak sepatutnya ke dalam beg tersebut.

Di akhir perkongsian beliau sempat menitip pesan untuk lebih berjaga-jaga dan menambah ciri keselamatan pada bagasi untuk mengelakkan perkara ini terjadi walaupun anda menaiki penerbangan kelas bisnes. Ianya boleh berlaku di mana-mana.


Mengapa Anda Perlu Terjah Acara Epik Iskarnival Eko 2019 Hujung Minggu Ini

Cuti persekolahan secara rasmi akan bermula minggu hadapan dan semestinya anda mahu mencari aktiviti yang boleh dibuat bersama keluarga bukan? Jangan risau kerana karnival berskala besar, Iskarnival Eko 2019 akan kembali lagi tahun ini pada 30 November & 1 December 2019!

Seperti tahun sebelumnya, Iskarnival Eko 2019 akan berlangsung di Puteri Harbour, Iskandar Puteri, Johor Baharu dan kali ini, lebih banyak aktiviti menarik disajikan untuk semua peringkat umur. Tahun ini, Iskarnival akan menekankan konsep hijau dan eko, bersempena aspirasi Iskandar Puteri untuk menjadi bandar hijau di Johor Baharu.

Apa yang ada di Iskarnival Eko 2019 ini nanti? Semestinya keseronokan dan kemeriahan berterusan kepada pengunjung dengan pelbagai acara dan persembahan yang akan berlangsung sepanjang dua ini.

Persembahan pentas pastinya akan tetap epik seperti tahun lalu dengan artis ternama tempatan seperti Akim andTthe majistret, Datuk Zainal Abidin, Dato Jefrrydin, Ella Aminuddin, Floor 88, K-Clique dan ramai lagi akan menghiburkan anda sepanjang dua hari Iskarnival Eko berlangsung.

Tidak lupa juga, bazar yang pastinya akan menjual pelbagai barangan yang sesuai untuk semua peringkat lapisan masyarakat dan untuk peminat barangan vintaj dan rare, Collectors Market tersedia untuk anda ‘menyelam’ dan mencari barangan hebat di sini nanti.

Pelbagai aktiviti menarik seperti zumba, flying fox, wall climbing turut disajikan untuk anda sekeluarga. Tidak cukup dengan itu, aktiviti ‘Slide The City’ yang unik juga boleh dicuba. Rugi jika anda singgah ke Iskarnival Eko tetapi tidak mencuba semua aktiviti yang ada. Nak main congkak? Pun ada!

Gelungsor di sepanjang marina dengan Slide The City, uji kekuatan lengan dan badan anda dengan aktiviti Wall Climbing, berlayar di udara dengan Flying Fox dan bersenam dengan lagu-lagu kegemaran anda bersama Zumba dengan datang Iskarnival Eko yang akan menapak di Puteri Harbour pada 30 November dan 1 Disember 2019. : Kemasukan PERCUMA! : Nantikan barisan persembahan muzik, bengkel, bazar, persembahan seni, dan macam-macam lagi yang menanti anda sepanjang hari di Iskarnival Eko dari 2:00pm – 11:00pm! : Iskarnival Eko Outdoor Activities 10:00am – 6:00pm | 30 November & 1 December 2019 Puteri Harbour, Iskandar Puteri, Johor Darul Ta'zim (Waze: Puteri Harbour) : Slide along the marina with Slide The City, climb to the top with the Wall Climbing challenge, sail through the air with Flying Fox and burn off calories to your favourite tunes with Zumba Fit Fest at Iskarnival Eko's morning Outdoor Activities — hitting Puteri Harbour this 30 November and 1 December 2019. : Admission is FREE! : STAY TUNED to check out our lineup of performances, workshops, bazaars, performance art and more happening at Iskanival Eko from 2:00pm – 11:00pm! : #IskarnivalEko #Iskarnival2019 #Iskarnival #PuteriHarbour #IskandarPuteri #IP #IPGreen #IPCool #IPTalent #VisitIP #WeAreIskandarPuteri

A post shared by  Iskarnival (@iskarnival) on Nov 13, 2019 at 2:10am PST

Tunjukkan bakat seni kreatif anda dengan bengkel-bengkel percuma pada 26 – 27 Oktober 2019 dengan membuat ‘DIY Paper Lanterns’ dan ‘DIY Paper Peacocks’ atau bermain permainan tradisional hanya di Puteri Harbour bersama Weekend Vibes. : Kemasukan PERCUMA! : Weekend Vibes 26 – 27 October 2019 | 4:00pm – 7:00pm Puteri Harbour, Iskandar Puteri : Show off your creative skills with a lineup of free workshops this 26 – 27 October 2019 making DIY Paper Lanterns and DIY Paper Peacocks or try your hand in playing fun Traditional Games here in Puteri Harbour come Weekend Vibes. : Admission is FREE! : For more details, please visit Puteri Harbour. : #weekendvibes #puteriharbour #ipcool #iskandarputeri #ip #johor

A post shared by  Iskarnival (@iskarnival) on Oct 20, 2019 at 8:40pm PDT

ISKARNIVAL EKO 2019
Tarikh: 30 November & 1 December 2019
Masa: 3:00pm – 11:00pm
Lokasi: Puteri Harbour, Iskandar Puteri, Johor Darul Ta’zim (Waze: Puteri Harbour)

Tunggu apa lagi? Lock tarikh 30 November dan 1 Disember hujung minggu ini dan jom kita ke Johor untuk Iskarnival Eko 2019! Jangan lupa ajak rakan dan saudara-mara untuk kasi meriah kerana kemasukannya semestinya PERCUMA. Untuk maklumat lanjut, anda boleh ke laman rasmi Iskarnival di sini.

P/S: Jangan lupa untuk bawa shopping bag sendiri. Kita kurangkan penggunaan plastik selari dengan konsep hijau Iskarnival Eko tahun ini. Mari!

Ini pula antara tarikan Iskarnival tahun lalu. Jika tahun lalu ada dinosaur, apa pula yang Iskarnival akan bawah tahun ini? Itu anda kena lihat sendiri di Iskarnival Eko!

‘Dinosaur Kingdom’ Tarikan Terbaru Di Puteri Harbour, Johor Bahru

‘Mall of Medini’ Di Johor Anjur Karnival Sempena Pembukaanya Hujung Minggu Ini


Mengapa Anda Tidak Digalakkan Meletakkan Kad Kredit Di Belakang iPhone 12

Siapa sahaja yang tidak gemar akan peranti keluaran Apple yang terbaharu, iPhone 12? Mula diumumkan sejak Oktober lalu, peranti ini dilihat menjadi tarikan kerana menawarkan teknologi yang terkini, spesifikasi serta harga pemulaan yang berpatutan.

Antara ciri terbaru yang ditawarkan untuk iPhone 12 pada kali ini termasuklah pengecas MagSafe. Jadi, apa itu pengecas MagSafe dan apa yang membuatkannya menarik?

Buat anda yang masih belum jelas, pengecasan MagSafe ini adalah merupakan teknologi pengecasan tanpa wayar dengan magnet di mana tiga magnet berukuran kecil telah direka di belakang peranti tersebut.

Ia telah direka bersama dengan beberapa pelindung dan sensor baru menjadikan peranti akan terpasang tepat pada aksesori MagSafe. Pemasangan magnet kecil ini bukan sahaja memudahkan pengguna untuk mengecas malah ia membolehkan pengecas tanpa wayar sentiasa berada di tempat yang betul.

Namun begitu, penggunaan MagSafe ini dilihat mempunyai beberapa keburukan terutama pada mereka yang sering meletakkan telefon mereka bersama dengan kad kredit atau kad bank yang lain.

Bersempena dengan pelancaran teknologi MagSafe bersama siri terbaru iPhone 12, Apple turut menawarkan beberapa aksesori seperti dompet kulit yang boleh dilekatkan di belakang telefon dengan menggunakan teknologi magnet MagSafe yang dibekalkan untuk pengecasan tadi.

Menurut dokumen sokongan yang dimuat naik di laman sesawang Apple, syarikat tersebut telah memberi amaran kepada pengguna mereka supaya mengeluarkan apa-apa aksesori di bahagian belakang peranti sebelum menggunakan pengecas MagSafe yang baharu.

Hal demikian kerana ia difahamkan boleh merosakkan kad kredit, kad bank, passport atau barangan lain yang mempunyai jalur magnetik atau cip RFID yang terdapat pada kad-kad berkenaan.

“Sebelum meletakkan iPhone anda pada pengecas MagSafe, pastikan tiada objek seperti kad kredit, kad kunci hotel atau apa-apa kad yang mempunyai jalur magnetik pada kad tersebut kerana ia dapat merosakkan barangan tersebut.

“Bukan itu sahaja, jika casing yang dipakai pengguna mempunyai tempat untuk menyimpan barangan sensitif tersebut, lebih baik jika dikeluarkan terlebih dahulu sebelum mengecas dan pastikan supaya tiada barangan tersebut berhampiran peranti anda semasa mengecas,” jelas kenyataan dikeluarkan Apple di laman sokongan mereka.

Secara mudahnya walaupun sistem pengecasan Magsafe telah mendapat pujian dari rata-rata pengguna kerana telah memudahkan mereka untuk menghubungkan pengecas dengan telefon mereka, namun masih lagi terdapat kekurangan yang harus syarikat Apple selesaikan.

Walaupun disebalik segala kecanggihan yang terdapat di sebalik peranti iPhone, jenama dari Amerika Syarikat itu masih perlu tangani beberapa masalah yang terlibat untuk menggunakan peranti tersebut. Seperti dalam kes ini, magnet dan kad tidak akan pernah dapat berfungsi dengan baik.

Anda masih menggunakan iPhone SE dan iPhone 6s? Dengar cerita iOS 15 mungkin tidak dapat menyokong iPhone SE dan iPhone 6s. Baca pada pautan di bawah.

Apple iOS 15 Mungkin Tidak Lagi Menyokong iPhone SE Dan 6s

Baru Sahaja Dibuka Tempahan, Apple Sudah Terima Lebih 2.3 Juta Unit Pesanan iPhone 12

Tonton ‘Ketahanan’ iPhone 12 Apabila Dilepaskan Pada Ketinggian 10 Kaki


Mengapa Anda Tidak Perlu Panik Sekiranya Barang Anda Hilang Di Jepun

Sebaik sahaja tiba di rumah, dengan muka separuh serius, terus saja beliau beritahu kami bahawa iPhone telah hilang. “Habislah, sangat berjasa iPhone tu.” Saya mula bertanya “Bila hilang?”

Keadaan begitu betul-betul pernah berlaku pada rakan kami, iaitu di laluan Tokyo Metro, Tozai Line. Ketika waktu puncak, kepadatannya menghampiri 200% daripada kapasiti normal sesebuah gerabak. Beliau bercakap lagi, “Aku tak pasti bila, selepas sampai rumah alih-alih poket aku rasa ringan. Aku terus check dan rasa tak ada.”

“Ok, kita cuba tengok dulu bendanya ada di mana. kita buka komputer dan cari lokasi iPhone sekarang.” Menerusi software yang digunakan, kami dapat kenal pasti ia berada di sekitar stesen Ueno (tempat pelancong Tokyo selalu berjalan-jalan).

“Eh, macam mana boleh ke situ pula?”
“Kau guna Tozai Line, alih-alih berpindah ke Ueno Line?”
“Tak apa, kau pergi sekarang.”

Dia terus balik ke bilik sebentar untuk bersiap. “Ok, aku keluar terus dari rumah.”

Setelah tiba di sana, kawan kami beritahu bahawa iPhone sudah dapat diterima semula. Alhamdulillah, kami berada dalam kelompok 82% orang yang bernasib baik mendapat semula smartphone yang hilang. Itu data daripada Tokyo Metropolitan Police Department 2017.

Saya bertanya “Jadi macam mana iPhone boleh bergerak ke Ueno station?”
“Ada orang yang jumpa di penghujung Tozai Line, kemudian bagi kepada staf tren.”

Sikap Jepun begitulah. Mereka jarang mengambil barang-barang berharga sesuka hati, sebaliknya memulangkan kepada pihak berkuasa. Dalam kes kami, iPhone itu terjatuh di ceruk tempat yang orang ramai tidak sedar. Ia kekal di situ sehinggalah di stesen terminal (stesen akhir).

Begitulah sikap orang Jepun. Sikap Jepun sebegitu juga ada ditunjukkan dalam 6 contoh keadaan ini:

1. Ketika berlaku gempa bumi besar pada 2011. Ia melibatkan penemuan duit dalam jumlah yang sangat banyak. Orang yang menjumpainya tidak mengambilnya malah mengembalikan kepada pihak berautoriti.

2. Kanak-kanak pun diajar untuk pulangkan duit walaupun duit syiling 10 yen (RM0.42). Menurut seorang bekas anggota polis yang mengajar di Kansai University of International Studies, Toshinari Nishioka, beliau memberitahu walaupun jumlah yang dipulangkan macam itu sedikitnya, anggota polis akan berkata “Awak telah membuat kerja yang hebat.” Kemudian 10 yen yang hilang itu polis menguruskan menggunakan prosedur SOP yang sama.

3. Kalau guna servis beli makanan bento Uber Eats, orang Jepun boleh dengan selambanya letakkan duit kertas nilai terbesar 10,000 yen (RM400) di depan pintu rumah. Nanti apabila rider Uber Eats sampai, dia boleh ambil duit itu dan letakkan duit baki semula di tempat sama.

4. Orang Jepun tak ramai pasang gril besi pada tingkap dan pintu masuk utama rumah. Kunci utama hanya 1 atau 2 saja. Kalian kalau guna perkhidmatan rumah konsep guest house ala-Airbnb nanti, tengoklah silap-silap nanti tuan rumah hanya bagi password saja untuk buka pintu rumah. Tak perlu pasang mangga bagai.

5. Orang Jepun sudah terbiasa letak smartphone mereka di poket belakang. Bukan tu saja, kalau kita jalan di tempat-tempat sibuk macam tengah bandar Tokyo, boleh ternampak iPhone mereka tertonjol di belakang poket orang Jepun. Bila-bila masa saja orang boleh seluk iPhone tanpa masalah.

6. Kalau nak ‘cop’ tempat duduk di tempat food court, orang Jepun boleh dengan bersahaja letak beg mereka di tempat duduk yang mereka mahukan. “Wah, agak cuak kalau kita nak buat macam itu.”

Bagi yang datang ke Jepun, kalian pun boleh terkejut dengan beberapa budaya Jepun yang pelik yang lain, kiranya macam culture shock. Nak tahu? Nanti ada masa saya cerita lagi.

Pada tahun 2016, Tokyo Metropolitan Police Department, bahagian Lost and Found Center menguruskan duit tunai sebanyak 3.76 bilion yen (RM145,874,177). Duit itu duit yang hilang ya, sama ada tercicir atau tertinggal di mana-mana tempat. 3/4 dari jumlah wang itu dapat dipulangkan semula kepada pemilik. Kalau hilang beg duit, data memberitahu ia mudah untuk dipulangkan semula kepada pemilik asal.

Ini pula kisah tentang antara lokasi Lost & Found terbesar di Jepun. Baca lagi pada pautan di bawah.

Budaya ‘Lost & Found’ Yang Hebat Di Jepun

14 ‘Hidden Gem’ Wilayah Tohoku Di Utara Jepun Yang Pelancong Malaysia Perlu Cuba

Khidmat ‘Kekasih Sewa’ Yang Normal Serta Sah Di Jepun


Mengapa Apple Perlu Bergantung Kepada Samsung Untuk Menghasilkan iPhone X

Sebut sahaja Apple dan Samsung, pasti anda membayangkan dua jenama yang sentiasa menjadi seteru utama dalam dunia smartphone. Isu menciplak paten, saman dan perbandingan diantara dua flagship antara yang menjadi isu buat kedua-dua syarikat ini serta peminatnya. Pada tahun ini, situasi agak berbeza dimana Apple dan Samsung bekerjasama bagi menghasilkan Apple iPhone X.

Mengapakah Apple memilih Samsung berbanding jenama syarikat lain? Tonton video ini untuk melihat bagaimana kedua-dua syarikat bekerjasama dalam menguntungkan kedua-dua pihak.


Mengapa ‘Avengers’ Tiada Dalam Perancangan MCU Phase 4

Setelah pihak Marvel Studios mengumumkan semua projek yang telah sah untuk MCU Phase 4, tiada perancangan untuk filem terbaru Avengers dalam senarai filem yang akan dibangunkan.

Namun Kevin Feige mempunyai jawapan persoalan untuk perkara tersebut. Kevin berkata, Endgame merupakan penutup untuk siri sebelumnya dan MCU Phase 4 merupakan permulaan untuk pengembaraan baharu untuk watak Avengers.

“Mengapa tiada Avengers untuk MCU Phase 4? Endgame merupakan satu pengakhiran dan Phase 4 merupakan satu ‘permulaan’. Disebabkan itu MCU Phase 4 lebih memfokuskan kepada pengenalan watak-watak baharu dalam dunia MCU seperti Shang-Chi, The Eternals dan ramai lagi,” kata Kevin.

Kevin Feige juga berkata pasukan Avengers selepas ini adalah sangat berbeza dengan pasukan Avengers yang asal. Masih ingat end credit dalam Far From Home? Nick Fury kini berada di angkasa lepas dan kemungkinan besar, beliau dalam misi untuk merekrut ahli baharu untuk menyertai pasukan Avengers bagi menyelamatkan alam semesta daripada anasir jahat yang lebih besar.

Marvel's Phase 4 is all about "beginnings", which is why there are no Avengers-style films on the slate, according to Kevin Feige. #SDCC2019 https://t.co/4VCWPvmAJB pic.twitter.com/a0dDBiIcyW

Antara tarikh Mei 2020 hingga November 2021, Marvel Studios akan hadir dengan siri filem Black Widow, Eternals, Shang-Chi, Doctor Strange dan Thor: Love and Thunder manakala The Falcon and the Winter Soldier, WandaVision, Loki, Hawkeye dan animasi What If…? untuk Disney +.

Anda perasan tiada pengumuman untuk filem Captain Marvel 2, Black Panther 2 dan Guardians Of The Galaxy 3? Semua filem ini akan diterbitkan cuma tiada tarikh ditetapkan oleh Marvel Studios ketika ini. Begitu juga dengan karya baharu untuk Fantastic Four dan X-Men.

Mengetahui pihak Marvel Studios, mereka pasti ada kejutan di masa akan datang. Kita tunggu dan lihat sahaja nanti.


‘75% Nombor Telefon Pengguna Di Malaysia Telah Dibocorkan’- Gogolook

Anda pasti tertanya-tanya bagaimana individu atau syarikat asing boleh menghantar mesej judi dan seumpamanya kepada nombor peribadi walaupun baru digunakan. Perkara ini telah berlaku sejak sekian lama dan dilihat belum diatasi sepenuhnya.

Menurut laporan yang diterbitkan oleh Gogolook dengan kerjasama Constella Intelligence, penyedia perkhidmatan perlindungan risiko digital antarabangsa itu telah menganalisis kebocoran nombor di telefon di beberapa pasaran utama.

Difahamkan sekitar 75% nombor telefon pengguna di Malaysia didapati telah dibocorkan. Dalam laporan yang diterbitkan itu, kebocoran nombor telefon pengguna di Malaysia adalah yang tertinggi lalu diikuti  oleh Taiwan (65%), Jepun (56%) dan Thailand (45%).

Menurut Gogolook lagi, tiga data bocor tertinggi yang berlaku di Malaysia, Taiwan dan Thailand adalah melibatkan kata laluan log masuk, nombor telefon dan nama.

Sementara tempat keempat hingga kelapan pula adalah berkaitan data kewarganegaraan, e-mel, alamat, hari lahir dan nombor ID. Tetapi berbeza pula di Jepun dan Korea Selatan yang mana jenis data utama yang dibocorkan pula adalah nama, kata laluan log masuk dan nombor telefon.

Mereka turut mendakwa setiap data yang sudah dibocori ini boleh disalah gunakan  di dalam pelbagai senario. Jadi, anda disarankan untuk menukar kata laluan yang lebih kuat, tetapkan ciri pengesahan 2 faktor dan juga gunakan aplikasi Whoscall untuk mengenal pasti nombor asing.


Mengapa Bandar Bukit Raja Lokasi Hartanah Terbaik Untuk Anda Labur

Bandar Bukit Raja merupakan pilihan yang tepat untuk anda yang masih mencari tempat tinggal atau ingin membuat pelaburan untuk masa hadapan. Kedudukannya yang strategik di antara Shah Alam dan Klang bakal menjadikan kawasan ini semakin menjadi tumpuan orang ramai.

Di sini kami kongsikan beberapa faktor yang menjadikan Bandar Bukit Raja lokasi hartanah terbaik untuk anda labur.

Jika anda bekerja di pusat bandar Kuala Lumpur, masa yang diperlukan dari Bandar Bukit Raja ke Kuala Lumpur hanya mengambil sekitar 40 minit sahaja.

Bukan sahaja di Kuala Lumpur, anda yang bekerja di Kuala Lumpur tetapi bandar sekitar seperti Subang Jaya, Petaling Jaya, Damansara dan Bangsar pasti akan suka dengan lokasi Bandar Bukit Raja ini. Ayra 2 adalah salah satu perumahan di Bandar Bukit Raja yang menjadi pilihan ramai pada ketika ini.

Selepas pemansuhan tol Sungai Rasau dan tol Batu 3, pastinya Federal Highway menjadi pilihan penduduk Bandar Bukit Raja yang ingin ke pusat bandar Kuala Lumpur.

Bila tiada tol, banyak yang anda dapat jimat setiap hari. Andai anda memilih untuk tinggal di Sungai Buloh atau sekitar Seremban, perjalanan yang jauh serta kos tol yang tinggi setiap hari pastinya akan membebankan belanjawan bulanan anda.

Untuk pengetahuan anda, banyak kemudahan sudah siap tersedia berdekatan dengan Bandar Bukit Raja yang pastinya akan memudahkan masyarakat setempat. Hospital kerajaan dan swasta yang berdekatan (Hospital Shah Alam, Hospital AVISENA, dan lain-lain) sangat mudah untuk diakses dari Bandar Bukit Raja andainya berlaku kecemasan.

Malah, jika anda ingin membeli-belah, anda tidak perlu pergi jauh kerana banyak pusat membeli-belah yang berada berdekatan seperti AEON Shah Alam, AEON Bukit Raja Shopping Centre, GM Klang, Klang Parade dan banyak lagi.

Bagi anda yang gemar menggunakan pengangkutan awam untuk ke sesuatu destinasi, terdapat 5 stesen KTM yang berdekatan iaitu stesen Padang Jawa, Bukit Badak, Klang, Teluk Pulai, dan Teluk Gadong. Menjelang 2020 nanti, perkhidmatan LRT3 juga akan mula beroperasi yang akan memudahkan lagi penduduk sekitar Shah Alam dan ini termasuklah akan memudahkan penduduk sekitar seperti Bandar Bukit Raja.

Tidak cukup dengan itu, bagi anda yang ingin menaiki bas untuk menikmati perjalanan ke sesuatu destinasi, jangan risau kerana di Bandar Bukit Raja juga ada perkhidmatan bas RapidKL. Klang Sentral menjadi terminal untuk bas ekspres dan teksi di bahagian Klang Utara.

Bandar Bukit Raja dikelilingi banyak tempat menarik untuk aktiviti riadah serta meluangkan masa bersama keluarga. Tidak perlu pergi jauh kerana I-City Shah Alam hanya beberapa kilometer dari Bandar Bukit Raja. Malah, bagi anda yang ingin berkelah bersama keluarga, anda boleh pergi ke Pantai Tanjung Harapan, Pantai Acheh dan Pulau Ketam.

Untuk makluman anda, kawasan Bandar Bukit Raja ini amat selamat untuk didiami bersama keluarga anda kerana ianya sebuah perbandaran yang berpusatkan masyarakat yang sangat prihatin dan mementingkan keselamatan. Penggunaan sistem keselamatan yang cekap seperti rondaan polis bantuan dan sistem keselamatan rumah akan menjadikan kawasan kediaman anda selamat untuk didiami.

Kepesatan pembangunan di Bandar Bukit Raja dan kejiranannya pasti akan membuatkan anda tertarik akan perbandaran Bandar Bukit Raja yang mempunyai potensi menjadi bandar terkemuka di daerah Bandar Bukit Raja pada masa hadapan.

Ayra 2 Bandar Bukit Raja adalah pilihan terbaik di Bandar Bukit Raja pada ketika ini dan jangan lepaskan peluang untuk memiliki hartanah di sini. Jangan dipandang enteng lokasi ini kerana andai terlepas, anda yang akan rugi.


Mengapa Barangan Supreme Sangat Mahal Dan Sentiasa ‘Sold Out’

Pernah anda terfikir mengapa apa sahaja barangan yang dikeluarkan oleh jenama Supreme sentiasa sold out dan sangat mahal? Anda boleh mendapat jawapannya selepas menonton video daripada Business Insider ini.

Bermula hanya sebagai sebuah butik dengan logo yang catchy (inspirasi daripada karya Barbara Kruger), Supreme bertukar daripada sebuah kedai skateboard di New York kepada sebuah jenama yang bernilai USD1 bilion dalam jangka masa 20 tahun.

Disebabkan Supreme berpegang kepada prinsip limited quantity untuk setiap produknya, ramai yang berebut untuk membeli barangan Supreme setiap kali ianya dilancarkan. Dalam video ini, Business Insider turut mengiktiraf peranan reseller dalam menaikkan jenama Supreme dalam bidang fesyen.

Peranan artis seperti Kanye West, John Mayer dan Tyler The Creator juga menaikkan lagi nilai barangan Supreme di pasaran. Bagi peminat setia Supreme, ianya bukan sekadar jenama tetapi satu obsesi. Jangan terjebak nanti merana.


Mengapa Barista Starbucks Kerap ‘Tersalah’ Eja Nama Pada Cawan Pelanggan

Buat para penggemar kopi, sudah pasti Starbucks antara jenama minuman kopi yang menjadi pilihan. Memiliki keunikan rasa kopinya tersendiri membuatkan ramai yang mahu mencuba minuman baru yang diperkenalkan oleh Starbucks.

Selain nama saiz cawannya yang pelik untuk disebut, menulis nama pelanggan pada bekas minuman merupakan sebuah keunikkan setiap kali memesan minuman di Starbucks. Barista selaku individu yang menghasilkan kopi di Starbucks akan memanggil nama pelanggan apabila minuman yang dipesan sudah siap.

Namun, ada kalanya barista Starbucks tersalah eja nama pelanggan sekaligus menyebabkan pelanggan berasa kecewa kerana asyik tertunggu-tunggu giliran nama mereka disebut. Menjadi persoalan, adakah barista Starbucks ini sengaja tersalah eja nama pada cawan pelanggan mereka ?

Menerusi sebuah video di TikTok, lelaki ini telah berbincang satu teori yang mendakwa barista Starbucks sebenarnya sengaja tersalah eja nama pelanggan yang ditulis pada cawan Starbucks demi viral marketing untuk meluaskan pemasaran Starbucks tanpa perlu siaran iklan komersial.

Reply to @caelhoopes11 Comment what we should talk about next! #fyp #foryou

“Pernah tak menonton iklan Starbucks?” tanya lelaki yang memakai baju Guess.

“Langsung tak pernah tonton iklan Starbucks sepanjang hidup saya,” balas lelaki yang memakai topi.

“Starbucks tak perlu iklan, kita sendiri yang hasilkan iklan untuk mereka.

“Biasanya pelanggan Starbucks akan memuat naik foto cawan Starbucks yang bertulis nama mereka di media sosial. Jika tersalah eja nama mereka pada bekas minuman tersebut, ia akan mencetuskan isu dan pelanggan akan meluah rasa kekecewaan itu  menerusi media sosial.

“Susulan foto tersebut mulai tersebar, individu lain juga akan terpanggil untuk mencuba nasib, siapa tahu, tuah milik mereka. Barista Starbucks tidak tersalah pula eja nama mereka. Itu dipanggil strategi pemasaran viral secara percuma bagi Starbucks,” jelas lelaki yang berbaju Guess.

Dalam pada itu, teori lelaki tersebut telah dibidas oleh jurucakap Starbucks yang mengatakan bahawa Starbucks tidak pernah mengeluarkan arahan kepada mana-mana pihak untuk sengaja menyalah eja nama pelanggan tanpa sebab.

“Menulis nama pelanggan pada bekas minuman merupakan tradisi yang paling menyeronokkan kerana disebabkan itulah hubungan para pelanggan dengan pekerja kami bertambah erat.

“Namun, kami tidak pernah arahkan mana-mana pihak untuk sengaja menyalah eja nama pelanggan. Barista kami akan sentiasa melakukan yang terbaik setiap kali menulis nama pelanggan yang ada kalanya nama mereka agak rumit untuk dieja,” katanya seperti dilaporkan oleh portal Insider.

Susulan isu ini menjadi perbualan hangat, beberapa orang barista Starbucks di Amerika Syarikat turut tampil menjelaskan perkara yang sebenar mengapa terdapat sesetengah barista Starbucks tersalah eja nama pelanggan, lapor Insider.

“Kami tiada masa mengeja nama pelanggan dengan betul. Ikut kata hati kami, ada kalanya betul dan salah eja. Situasi tersebut sebenarnya bergantung kepada kepekaan barista yang bekerja pada hari tersebut,” luah Tim, barista Starbucks di Nashville.

“Pelanggan juga selalu complain yang kami ini lambat siapkan minuman terutamanya waktu pagi. Jadi, kami terburu-buru siapkan minuman sampai tersalah eja nama pelanggan.

Akan tetapi, terpulang kepada anda, mahu kopi disiapkan dalam satu ke dua minit atau ejaan nama anda yang lagi penting,” kata Lisa, barista Starbucks di Dallas. Adakah anda pernah mengalami situasi ini? Kongsikan di ruangan komen Facebook The Vocket.

Gara-gara lukis emoji muka bermata sepet pada cawan pelanggan, Starbucks disaman RM59,000. Ketahui lebih lanjut dengan klik pautan di bawah.

Gara-Gara Lukis Muka Bermata Sepet Pada Cawan Pelanggan, Starbucks Disaman RM59,000

Netizen Simpati Gadis Ini Bayar RM34 Untuk Air Starbucks Pertama Beliau Kerana ‘Add On’

Akibat Tampar Pekerja Starbucks Selepas Dilarang Merokok, Lelaki Ini Didenda RM1,000


Mengapa Bisnes ‘Vending Machine’ Akan Sentiasa Kekal Relevan Di Jepun

Kalau Jepun, benda yang tak boleh dilupakan adalah banyaknya vending machine. Depan rumah saya jalan kaki tak sampai 10 saat sudah ada mesinnya. Sekarang ini ada satu tempat yang jual PCR test.

PCR ini adalah salah satu test pantas untuk mengetahui sama ada anda dijangkiti virus COVID-19 atau pun tidak. Tak perlu lagi susah-susah hendak tunggu giliran pergi ke klinik.

Harganya 3,500 yen (RM140), feeling macam RM35. Hmm, kalau saya jumpa vending machine itu lebih awal, lebih baik pakai yang itu berbanding habiskan duit 9,900 yen (RM396) pergi ke klinik.

Bagi yang pernah mencubanya, ia ambil masa lebih kurang 5 minit. Setelah habis, pembeli perlu pos. Seperti yang diberitahu oleh syarikat penyedia PCR, proses untuk tahu keputusan ambil masa dalam lebih kurang 24 jam setelah menerima sampel.

Keputusan PCR akan dimaklumkan melalui aplikasi smartphone. Jadi senang kerja pembeli. Kalau disahkan positif, syarikat akan terus menghubungi pembeli dan pejabat kesihatan. Di situ prosedur seterusnya akan diambil alih.

Kalau kalian bernasib baik lagi, pelbagai benda boleh jumpa di dalam vending machine. Antaranya mee goreng, ayam goreng, sayur-sayuran, crepe, makanan palsu, atau air kosong panas.

Macam mana benda-benda macam itu pun boleh dijual? Lagi-lagi di Jepun ada dalam 5 juta unit yang diletak merata-rata. Pergi saja ke supermarket pun boleh dapat beli. Silap-silap boleh dapat harga lagi murah. Kalau berbanding jumlah satu dunia, ada 15 juta dan Jepun sudah pun ambil dalam 1/3 darinya.

Ia begini. Orang Jepun ini ada satu perangai. Nampak macam buruk tetapi berguna untuk orang nak jual sesuatu produk kepada bangsa matahari terbit. Kalau mereka nampak sesuatu produk/servis itu berikan nilai, mereka sanggup belanjakan duit untuk beli. Mahal pun mereka sanggup beli. Bagi kes vending machine, orang Jepun nampak ia servis yang menyenangkan mereka.

Bayangkan kita nak jimat duit beli botol air, tetapi kena naik basikal kayuh sedikit jauh ke supermarket. Kemudian berjalan kaki masuk ke dalam supermarket. Setelah itu jalan kaki lagi mencari air di rak jual yang panjang. Akhir sekali kena beratur panjang sebelum dapat bayar. Di kaunter, kena habiskan masa mendengar juruwang ‘membebel’ “Tuan mahu plastik? Tuan ada point card?” Semua itu memakan masa hanya kerana mahu dapatkan sebotol air. Lebih baik habiskan masa tengok tv.

Ada satu lagi kelebihan vending machine. Ia berkaitan ketika berlakunya bencana alam. Nanti saya ceritakan lagi.

Oh ya, kalian tahu vending machine yang diletakkan di tempat tertinggi di Jepun? Boleh tengok artikel ini. Sebelum ini ada ceritakan juga vending machine hidup yang diletakkan di bawah landasan keretapi.

Ini pula beberapa artikel lain berkaitan vending machine di Jepun. Baca lagi pada pautan di bawah.

‘Vending Machine’ Halal Pertama Di Jepun Turut Jual Produk Brahim’s

5 Sebab Mengapa Terdapat Banyak ‘Vending Machine’ Di Jepun

Rendang Antara Produk Baru MUJI Jepun Khas Untuk Anda Yang Rindukan Makanan Malaysia